Berita Tempatan Yang Perlu Anda Tahu Sebelum Makan Malam Hari Ini (N.15)

Tindakan menyerbu secara melulu tanpa usul perikasa yang dilakukan oleh Jabatan Agama Islam Wilayah Persekutan (JAWI) pada 8 Januari lalu dianggap satu tindakan biadap. Mohd Ridhuan Giman, 34, dan isterinya Siti Sarah Maulad Abdullah, 26, berkata tindakan ke atas Jawi itu kerana melakukan penangkapan dan penahanan secara salah, pencerobohan diri serta privasi.

Selain itu, Jawi didakwa turut melakukan penyalahgunaan kuasa penjawat awam dan perlanggaran kebebasan asasi di bawah Perlembagaan persekutuan. Pasangan suami isteri tersebut kini sedang di dalam proses menfailkan tindakan undang-undang kepada JAWI.

Ribuan individu berpakaian unggu kini membajiri Padang Merbok bagi menyertai Himpunan Rang Undang-Undang (RUU 355) hari ini. Himpunan kali ini turut dihadiri pelbagai lapisan masyarakat tidak kira bangsa dan agama bagi menyatakan sokongan terhadap RUU 355.

Antara mereka ialah Menteri di Jabatan Perdana Menteri, Datuk Seri Jamil Khir Baharom; Presiden PAS, Datuk Seri Abdul Hadi Awang; timbalannya, Datuk Tuan Ibrahim Tuan Man; Ahli Parlimen Temerloh, Nasrudin Hassan; serta Ketua Dewan Ulama PAS pusat, Datuk Dr Mahfudz Mohamad.

Karya animasi Malaysia BoBoiBoy The Movie semakin maju kehadapan, terkini animasi tersebut akan ditayangkan di Korea Selatan bermula pada 3 Mac ini. Paling mengujakan, dijangka 100 pawagam yang terlibat dan ianya turut sedia dialih bahasa kepada bahasa Korea.

Tonton trailer BoBoiBoy versi bahasa Korea di sini.

Ini bukan kali pertama kes ini berlaku, terutama melibatkan pengangkutan rasmi pemain bola sepak negara. Yang terbaru, dua buah bas Skuad Johor Darul Ta’zim (JDT) sekali lagi menjadi mangsa vandalisma dengan disimbahi cat.

Kejadian berlaku di kawasan letak kenderaan Pasukan Simpanan Persekutuan (FRU) No 5, Sungai Senam, Ipoh. Dipercayai dilakukan oleh dua orang lelaki menunggang motosikal, bagaimanapun suspek tidak dapat dikenal pasti.

5. Terkini: Senari 8 remaja maut berbasikal dikenal pasti

Lapan remaja berbasikal yang maut akibat dirempuh sebuah kereta di Jalan Lingkaran Tengah, bersebelahan Tanah Perkuburan Mahmoodiah, awal pagi tadi sudah dikenal pasti. Kemalangan berlaku kira-kira jam 3 pagi tadi akibat dirempuh sebuah kereta yang dipandu seorang wanita berusia 22 tahun, 8 orang maut manakala 6 lagi cedera.

1. Muhammad Firdauz Danish M. Azahar, 16, (Sekolah Menengah Kebangsaan (SMK)
Damai Jaya.

2. Mohammad Azrie Danish Zulkefli, 14, (SMK Tan Sri Mohamad Rahmat)

4. Muhammad Shahrul Nizam Maruddin, 14, (SMK Tan Sri Mohamad Rahmat)

5. Fauzan Halmijah, 13, (SMK Desa Cemerlang)

6. Muhamad Shahrul Izzwan Azzuraimee, 15, (SMK Dato Abdul Rahman Yasin)

7. Mohamad Azhar Amir, 16, (SMK Permas Jaya)

8. Muhammad Harith Iskandar Abdullah, 14, (Sekolah Menengah Agama (Swasta)
Pasir Gudang).


Berita Tempatan Yang Perlu Anda Tahu Sebelum Keluar Pejabat Hari Ini (N.16)

1. Sultan Johor nafi larangan keluar malam

Selepas tragedi yang melibatkan 8 penunggang basikal maut dirempuh kereta, viral satu kenyataan yang kononnya Sultan Johor, Sultan Ibrahim Sultan Iskandar melarang rakyatnya berusia 18 tahun ke bawah berkeliaran tanpa pengawasan orang dewasa selepas jam 10 malam.

Dalam satu kenyataan yang dibuat di Facebook, baginda sekerasnya menolak kenyataan palsu tersebut.

“Harap maklum bahawa pihak istana tidak mengeluarkan arahan tersebut,” petik kenyataan yang dikeluarkan oleh Istana Johor.

2. Kes Valet Doa, buat laporan polis jika rasa tertipu

Selepas servis Valet Doa menjadi topik yang begitu hangat dibincangkan rakyat Malaysia, Ketua Siasatan Jenayah Pengubahan Wang Haram Jabatan Siasatan Jenayah Komersial Bukit Aman Datuk Khalil Azlan Chik berkata, berhubung kes ini pihaknya membenarkan laporan begitu dengan mengambil kira kesan buruknya kepada masyarakat.

Dalam masa yang sama, polis menjelaskan bahawa pihaknya memberi tumpuan kepada jenayah yang beri kesan kepada masyarakat seperti skim cepat kaya, pelaburan haram, penipuan jenayah komersil termasuk ceti haram, along dan penipuan Internet. Bagaimanapun, setakat ini polis masih belum menerima apa-apa laporan berhubung itu.

“Jadi bagi kes Valet Doa ini, jika ada yang rasa tertipu, dia bayar kepada syarikat tetapi merasakan pihak syarikat tipu, dia boleh lapor (polis),” katanya pada Majlis Pelancaran Bulan Disiplin dan Kelab Pencegahan Jenayah Sekolah Menengah Kebangsaan (SMK) Putri Saadong, Bukit Marak, di sini, hari ini.

3. Pelajar Kolej Insaniah mati dalam tandas

Berita mengejutkan hari ini, salah seorang pelajar lelaki di Kolej Insaniah ditemui mati dalam tandas asrama. Mayat yang ditemui dipercayai mati dengan keadaan lehernya dililit kain pelikat yang diikat di saluran paip. Mangsa berumur 21 tahun berasal dari Kelantan.

Polis menyifatkan kematian ini sebagai kematian mengejut dan kes masih di dalam siasatan polis.

4. Video detik-detik pembunuhan Jong-Nam tersebar di internet

Berikutan kes kematian abang kepada pemimpin Korea Utara, Kim Jong-Nam mati dibunuh di Lapangan Terbang Antarabangsa Kuala Lumpur, sebuah video rakaman litar tetutup yang dimuat naik di laman sosial mula tersebar luas sejak ia disiarkan semalam.

Rakaman menunjukkan masa dibunuh oleh dua orang wanita dengan mencekik dan menekap muka dengan sesuatu. Pembunuh hanya mengambil masa sekitar 2 saat sahaja ketika melakukan serangan.

Maklumat terkini berhubung pembunuhan Jong-Nam, Polis Diraja Malaysia (PDRM) melaporkan sedang memburu 7 lelaki Korea Utara yang disyaki menjadi perancang utama dalam kes pembunuhan yang berlaku di Lapangan Terbang Antarabangsa Kuala Lumpur 2 (KLIA2) pada 13 Februari lalu.

PDRM turut mengesahkan empat daripada kumpulan yang diburu itu sudah meninggalkan negara ini pada hari sama selepas Jong-nam dibunuh. Tiga lagi suspek utama kes pembunuhan abang tiri kepada pemimpin tertinggi Korea Utara iaitu Kim Jong-un belum dapat dikesan kedudukan mereka.


Menetap 4 Tahun Di Australia, Ini 15 Tip Mengejar Aurora Australis Daripada Saya

Menetap selama 4 tahun kerana menyambung pelajaran di Australia memberi peluang kepada saya untuk mendalami Astro Fotografi.

Malahan sehingga kini, meskipun saya dah habis belajar saya akan kembali ke Australia untuk mengejar Aurora Australis dalam beberapa kali setahun.

Di sini saya kongsikan 15 tips sebagai panduan buat anda yang ingin mengejar cahaya selatan (southern lights) ini:

Perlu menggunakan kamera DSLR atau Mirrorless sama ada (Full frame/ APSC) dengan lens wide angle (14mm atau 24mm). Kit lens pun boleh digunakan tetapi hasilnya tidak sama dengan wide angle lens.

Pastikan anda mahir dahulu menggunakan peralatan seperti DSLR, lens, tripod, intervalometer, pemanas lens dan setting peralatan anda.

Pastikan bateri kamera penuh (100%) atau bawa bateri tambahan sebagai back up kerana bateri akan cepat habis dalam cuaca sejuk.

Pastikan lokasi yang hendak dituju dengan membuat site visit pada waktu siang supaya anda tidak terdedah kepada bahaya terutama di waktu malam yang gelap.

Pastikan anda tahu bagaimana mencari arah selatan dengan berpandukan bintang. Untuk Aurora Australis, lihat buruj Southern Cross (Crux) yang menjadi tanda arah selatan. Aurora akan muncul dari arah selatan.

Pastikan anda betul betul faham apakah itu aurora kerana kadang-kadang anda akan terkeliru dengan cahaya lain seperti “Air glow” dan juga biasan cahaya matahari yang nampak di ufuk selatan ke arah barat.

Tonton: Video Menarik Rakaman Aurora Australis Oleh Zul Di Australia

Aurora Australis from Mt. Duneed, VIC on 23-24 Feb 2015 (22:05-00:17). Exposure setting f/2.8 15s ISO 6400 14mm WB 3800

Pastikan lokasi pemerhatian tidak hampir dengan bandar kerana cahaya lampu jalan dan lampu kenderaan akan menganggu pandangan dan merosakkan gambar yang dirakam.

Pastikan lokasi pemerhatian ada landmark yang anda boleh dijadikan sebagai objek dan aurora sebagai latarbelakang. Gambar akan lebih menarik jika ada objek seperti diri anda, pokok, rumah usang dan sebagainya.

Pastikan anda merujuk kepada website Bureau of Meteorology Australia untuk mengetahui keadaan dan ramalan cuaca. Ramalan kehadiran dan pergerakan awan serta perubahan suhu amat penting.

Pastikan anda merujuk kepada website National Oceanic and Atmospheric Administration (NOAA) dan SpaceWeatherLive.com untuk mengetahui ramalan kehadiran aurora yang menggunakan skala index KP merujuk kepada skala aktiviti geomagnetik.

Biasanya jika pada waktu malam yang tidak berawan, bacaan pada skala kp 4 di Tasmania, Pulau Selatan New Zealand dan kp 5 di selatan Victoria sudah cukup untuk membolehkan aurora dilihat.

Pastikan anda memakai pakaian yang sesuai kerana perubahan cuaca amat drastik dan ekstrem misalnya suhu mungkin boleh turun dari 15°C ke 0°C disebabkan oleh tiupan angin dari laut selatan.

Pastikan anda membawa bekalan makanan dan minuman kerana anda pelru menunggu dan ia akan mengambil masa yang lama sehingga aurora muncul.

Pastikan anda tidak menganggu ketenteraman penduduk setempat kerana pihak berkuasa amat efisien.

Pastikan anda memandu berhati-hati di waktu malam kerana terdapat banyak arnab-arnab liar, wallaby dan kangaroo berkeliaran di atas jalan raya.

Dan yang terakhir, pastikan anda 100% sihat ketika keluar untuk memburu aurora. Jika tidak, anda tidak akan enjoy.

Anda boleh ikuti IG saya igcreativeimage untuk layan lebih banyak gambar Australis yang telah berjaya saya rakam.

Selain daripada itu saya juga turut berkongsi gambar Australis di website 500px.com/igcreativeimage.

Baca bagaimana saya mula mengejar Australis: Minat Dorong Zul Kejar Dan Rakam Lebih Seribu Gambar Aurora Australis Di Australia


Berita Tempatan Yang Perlu Anda Tahu Sebelum Keluar Pejabat Hari Ini (N.17)

1. Ular Sawa seberat 60 kilogram mati tersangkut

Penemuan yang sungguh mengejutkan bagi salah seorang pekerja pembersihan ketika beliau sedang bertugas di kawasan Taman Kulim Hi Tech  Fasa 2 apabila menemukan bangkai ular sawa batik yang mati tersangkut di satu saluran paip di kawasan perumahan itu.

Bau busuk membawa kepada penemuan itu dipercayai ular tersebut mati ketika cuba menyusup masuk ke saluran paip sebesar 12 sentimeter dan tersekat separuh badan kerana badannya besar. Bangkai ular sawa sepanjang 8 meter dengan berat 60 kilogram itu diangkat menggunakan jentolak ke dalam lori sampah untuk sebelum dibawa ke tempat pelupusan.

Helak licik yang digunakan oleh seorang lelaki yang menyamar seperti wanita bertudung untuk melakukan jenayah curi dompet di dalam surau di kompleks beli-belah akhirnya tumpas dan berjaya ditangkap orang awam.

Tertuduh Mohamad Firdaus Abdullah,berumur 21 tahun dikenakan penjara selama 8 bulan oleh Mahkamah Majistret selepas didapati mengaku bersalah. Kejadian berlaku di surau wanita tingkat 1, pusat beli-belah Sunway Pyramid, Bandar Sunway, di sini, pada 9.40 malam, 18 Februari lalu.

Ops Laras di Kangar, Perlis berjaya tumpaskan Geng Ah Lai yang dipercayai kumpulan yang aktif dalam aktiviti penyeludupan ketum. Dalam serbuan itu, polis turut menahan dua lelaki tempatan dan seorang warga Thailand.

Sebelum itu, tangkapan pertama adalah seorang lelaki di Kampung Wai, Kuala Perlis. Dalam serbuan di Kampung Wai polis turut menemui pistol revolver, 60 butir peluru hidup pelbagai jenis, tiga kelongsong peluru pelbagai jenis, gari dan buku lima

4. Video wanita ahli perniagaan ditembak mati

Dalam waktu puncak kesesakan jalan raya, 2 lelaki menaiki motosikal bertindak kejam degan dengan melepaskan tembakan ke arah sebuah kereta mewah jenis BMW berwarna putih.

Mangsa merupakan seorang ahli perniagaan wanita, Ruby Lee Poh Ai, 50, yang ketika kejadian pada kira-kira pukul 5.45 petang hari ini sedang memandu bersendirian berhampiran Taman Pekaka 1, Sungai Dua di sini menuju Bukit Gambir. Mangsa ditembak lebih 11 das yang turut terkena kepalanya menyebabkannya mati di tempat kejadian.

Seorang pelajar Universiti Teknologi Mara (UiTM) Melaka Kampus Jasin yang sedang menjalani latihan praktikal di Ladang Teluk Sengat di sini ditemui mati dengan kesan tikaman dalam kawasan ladang berkenaan petang kelmarin.

Mayat Muhammad Azim Nazri Samsuddin, 21 tahun, ditemui oleh beberapa pekerja ladang yang mencarinya selepas mangsa dikatakan tidak pulang selepas membuat rondaan di ladang kelapa sawit itu sejak pukul 11 pagi.


Berita Tempatan Yang Perlu Anda Tahu Sebelum Keluar Pejabat Hari Ini (N.18)

1. Zeti Akhtar Aziz siasat kerugian Bank pusat

Bekas Gabenor Bank Negara Malaysia Tan Sri Dr Zeti Akhtar Aziz dalam satu portal menyatakan beliau sedia bekerjasama untuk menyiasat kerugian tukaran asing yang berlaku pada bank pusat itu pada tahun 1990-an. Beliau turut memberitahu bahawa isu ini tidak pernah timbul sepanjang beliau memimpin bank pusat, dan Bank Negara mempunyai pengurusan risiko ketat dalam setiap urusan tanpa sebarang kompromi.

“Dalam Bank Negara, kes ini sudah dilihat selepas gabenor baru mengambil alih, bank pusat telah mewujudkan sistem dan amalan terbaik dan ini berterusan supaya Bank Negara mempunyai dan masih mempunyai pengurusan risiko ketat dan struktur tadbir urus supaya ia tidak berulang. Sebagai organisasi kami ambil semua langkah yang wajar dan diperlukan dan Bank Negara utuh sehingga kini,” kata beliau.

2. Pengarah Imigresen Perak terlibat rasuah

Harapkan pegar, pegar makan padi. Mungkin inilah simpulan bahasa yang tepat untuk mengambarkan sistuasi yang sedang berlaku. Hari ini, Suruhanjaya Pencegahan Rasuah Malaysia (SPRM) menaham 4 individu termasuk seorang Pengarah Imigresen Perak berusia 57 tahun kerana terlibat dalam perbuatan rasuah.

Mereka dipercayai terlibat dalam memberi dan menerima rasuah daripada pengusaha pusat hiburan dan rumah urut yang beroperasi di Perak. Kesemua mereka telah direman selama lima hari bermula hari ini untuk membantu siasatan.

Kes tersebut disiasat mengikut Seksyen 17 (a) yang memperuntukkan hukuman penjara maksimum 20 tahun dan denda RM10,000 atau lima kali ganda nilai suapan, yang mana lebih tinggi, jika sabit kesalahan.

3. Ditembak di kepala dan ditetak sampai putus jari

Sadis, seorang lelaki ditemui mati di Jalan Pasar Baru , Kuantan akibat ditembak di kepala dan ditetak pada anggota badan termasuk sehingga putus jari. Mangsa, K Selam Parasan, 27, berasal dari Mentakab ditemui mati selepas ditembak dipercayai tiga peluru dan ditetak menggunakan sebilah parang panjang.

Kejadian berlaku kira-kira jam 3.30 pagi, setakat ini, motif kejadian masih belum diketahui dan dalam siasatan.

4. SP Setia berjaya catat jualan sehingga RM3.82 billion

Syarikat pembangunan hartanah, SP Setia Berhad mengumumkan berjaya mencatatkan jualan RM3.82 bilion pada tahun kewangan berakhir 31 Disember 2016, melebihi RM320 juta berbanding sasaran jualan yang ditetapkan pada RM3.50 bilion.

Presiden dan Ketua Pegawai Eksekutif SP Setia, Datuk Khor Chap Jen berkata, jumlah jualan berkenaan dipacu oleh 92 peratus daripada projek tempatan yang merangkumi RM3.50 bilion dan baki lapan peratus daripada projek antarabangsa.

5. Malindo Air kini buka laluan Kuala Lumpur ke Jeddah

Malindo Air kini melancarkan laluan penerbangan baharu dari Kuala Lumpur ke Jeddah, Arab Saudi, dengan singgahan sejam di Ahmedabad, India. Menurut laporan, tambang promosi pengenalan (pergi balik ) bagi penerbangan itu bermula daripada RM3,999 bagi kelas perniagaan dan RM2,899 bagi kelas ekonomi.

Syarikat penerbangan itu berkata ia akan terbang ke Lapangan Terbang Antarabangsa King Aziz, Jeddah, dari Lapangan Terbang Antarabangsa Kuala Lumpur dua kali seminggu bermula Selasa sehingga 25 Mac 2017.


Berita Tempatan Yang Perlu Anda Tahu Sebelum Keluar Pejabat Hari Ini (N.19)

1. Lagi kes rasuah, kali ini libatkan pegawai dan aggota tentera

Dua pegawai dan anggota tentera berpangkat leftenan kolonel dan staf sarjan direman selama 7 hari bermula hari ini bagi membantu siasatan kes rasuah. Perintah reman tersebut dikeluarkan Majistret Nurunaim Abdullah di Mahkamah Majistret Kuantan, hari ini.

Semalam, SPRM telah menangkap seorang pegawai tentera berpangkat leftenan kolonel yang bertugas di Kementerian Pertahanan kerana dipercayai telah menerima suapan daripada kontraktor-kontraktor proksi termasuk syarikat milik ayahnya yang mana isterinya merupakan pengarah syarikat tersebut.

2. Maxis terbit Sukuk Murabahah RM300 juta

Unit Maxis Bhd, Maxis Broadband Sdn Bhd (MBSB), menerbitkan Sukuk Murabahah dengan nilai nominal sehingga RM300 juta, kata syarikat itu dalam kenyataan kepada Bursa Malaysia hari ini.

“Sukuk ini merupakan yang keempat daripada Program Sukuk Murabahah Tidak Ditaraf RM10 bilion yang diterbitkan MBSB tahun lepas.

“Tempoh matang terbaharu sukuk itu ialah pada 24 Feb, 2022,” kata syarikat itu.

3. Pasangan kekasih pecah kereta akhirnya berjaya ditangkap

Pasangan kekasih yang aktif melakukan kegiatan jenayah pecah kereta di kawasan masjid di hadapan sebuah kedai di Chabang Tiga, Kuala Terengganu akhirnya berjaya ditangkap pihak polis.

Wanita berusia 32 tahun dan pasangan kekasih lelakinya berusia 29 tahun mengaku melakukan 13 kes pecah kereta masing-masing lapan di Kuala Terengganu, Marang (dua) dan Kota Bharu, Kelantan (tiga) dengan kejadian terbaru di sebuah masjid di Merchang, Marang pada Ahad lalu. Tangkapan berjaya menemui 69 jenis kad pelbagai termasuk kad pengeluaran atm dan kad kredit.

4. Bypass Kuala Terengganu dijangka siap tahun 2019

Projek Kuala Terengganu Bypass dengan kos RM321 juta yang dijangka siap pada awal 2019 dapat membantu meredakan kesesakan aliran di sekitar kawasan bandar raya ini. Menteri Kerja Raya Datuk Seri Fadillah Yusof berkata, pembinaan laluan dari Simpang Tok Molor, Jalan Tok Adis ke Kampung Durian Burung itu sekali gus akan mempercepatkan perjalanan dari Kuantan ke Kota Bharu dan sebaliknya.

Langkah itu dapat menjimatkan masa perjalanan kepada 10 minit berbanding  sekitar 30 minit kini bagi laluan dari Kuala Ibai ke Durian Burung pada waktu puncak.

5. Pemandu wanita ragut 8 nyawa masih lagi belum diketahui umum

Susulan kes kemalangan yang melibatkan penunggang basikal sehingga 8 maut manakala 6 lagi cedera masih belum di kenal pasti. Selepas topik ini hangat dibincangkan di laman sosial, ada dikalangan netizen yang bertindak untuk memeriksa saman wanita berkenaan dengan menggunakan nombor pendafatran kenderaan, dan hasilnya mendapati sebanyak 9 kes saman direkodkan.

Ada juga yang mendakwa wanita berkenaan adalah dari golongan anak orang kenamaan dan kerana itulah kes ini bagaikan tiada apa-apa susulan atau berita lanjut yang dikemaskini. Namun ada segelintir yang membantah dengan mengatakan wanita ini hanyalah orang biasa dan bekerja sebagai jurujual di sebuah kedai di Skudai.


Berita Tempatan Yang Perlu Anda Tahu Hari Ini (N.21)

Angin kencang secara tiba-tiba mengundang ribut kuat di Bagan Serai petang semalam mengakibatkan 11 rumah di situ terjejas. Menurut salah seorang mangsa, kejadian itu berlaku semasa beliau sedang berehat di ruang tamu rumah bersama ahli keluarga lain apabila menyedari bumbung di bahagian dapur rumahnya bergoyang ditiup angin.

Walaubagimanapun tiada kemalangan jiwa dilaporkan.

Membidas dakwaan bekas Perdana Menteri Tun Dr Mahathir Mohammad, Datuk Seri Najib Tun Razak berkata langkah kerajaan mewujudkan skim Bantuan Rakyat 1Malaysia (BR1M) bukan satu amalan rasuah.

Malah, Perdana Menteri berkata, kerajaan Arab Saudi turut menyalurkan bantuan kewangan untuk membantu rakyatnya yang misikin, sekali gus membuktikan tindakan Malaysia memberi bantuan seumpama itu melalui BR1M bukan satu rasuah.

Mahkamah Rayuan hari ini menolak rayuan Malaysia Airlines (MAS) berhubung keputusan Mahkamah Tinggi yang mengarahkannya menyediakan dokumen awam kepada 76 waris 32 penumpang pesawat MH370 yang hilang pada 8 Mac 2014.

Panel tiga hakim diketuai oleh Datuk Tengku Maimun Tuan Mat yang bersidang bersama Datuk Abdul Rahman Sebli dan Puan Sri Zaleha Yusof ketika mencapai keputusan sebulat suara itu turut memerintahkan perayu membayar kos RM10,000.

Sehubungan itu, keputusan Mahkamah Tinggi pada 8 September tahun lalu yang memerintahkan MAS menyediakan dokumen umum kepada waris-waris warganegara asing tersebut untuk digunakan dalam kes saman itu, kekal.

4. Harga ikan akan kembali stabil April ini

Harga ikan rakyat seperti ikan selar, pelaling dan kembung yang meningkat mendadak mutakhir ini di Perlis dijangka kembali stabil pada April ini.

Pengarah Lembaga Kemajuan Ikan Malaysia (LKIM), Ismail Ladin berkata, faktor angin kencang dan laut bergelora menyebabkan tidak ramai nelayan turun ke laut bagi menangkap ikan serta hasil laut lain.

“Kebiasaannya pada bulan depan (Mac) keadaan laut tidak begitu bergelora selain tiupan angin yang sederhana tetapi kini perubahan cuaca dan iklim tidak menentu dan sukar dijangka. Bekalan ikan rakyat iaitu ikan selar, pelaling dan kembung ada tetapi agak kurang berbanding normal,” katanya.

5. Thanaseelan mungkin mati akibat kecuaian pihak polis

Hasil bedah siasat ke atas Thanaseelan Muniandy yang mati ketika dalam tahanan menunjukkan dia mungkin meninggal dunia akibat kecuaian pihak polis dan kakitangan perubatan.

Dalam laporan itu, pakar patologi Hospital Sungai Buloh, Dr Razuin Rahimi berkata penemuan awal mendapati Thanaseelan meninggal dunia akibat keracunan darah kerana ulser gastrik.

Thanaseelan, 43, ditemui tidak sedarkan diri dalam lokapnya di lokap Bukit Sentosa pada 25 Februari dan kemudiannya disahkan meninggal dunia di Hospital Sungai Buloh.


Berita Tempatan Yang Perlu Anda Tahu Sebelum Keluar Pejabat Hari Ini (N.22)

Jenayah sindiket pemerdangan manusia kini benar-benar berlaku di Malaysia. Terbaharu, polis Perak mengesahkan terdapat kanak-kanak yang digunakan sebagai buruh paksa di Gerik, Perak. Pemangku Ketua Polis Perak, Datuk Hasnan Hassan menjelaskan, berdasarkan maklumat yang diterima serta siasatan terperinci yang telah dilakukan.

“Namun kita tidak boleh mendedahkan dengan lebih terperinci mengenai siasatan kes ini demi menjaga keselamatan pemberi maklumat,” katanya. Pada 26 Februari lalu, pihak polis menyelamatkan 18 warga tempatan termasuk lima kanak-kanak yang dipercayai menjadi mangsa sindiket pemerdagangan manusia di daerah Kecil Kroh, Belukar Semang, Kampung Tasek di Pengkalan Hulu.

2. Viral berita palsu Ustaz Bollywood meninggal dunia

Kecoh di media sosial berkenaan berita kematian Ustaz Haslin Baharim atau lebih dikenali dengan panggilan Ustaz Bollywood. Tindakan mereka yang terlibat dalam menyebarkan berita palsu ini memang tidak beradab dan dilabelkan sebagai sesuatu yang kurang ajar.

Meskipun berhadapan dengan situasi sebegini, namun Ustaz Haslin dalam satu temubual menyatakan beliau langsung tidak berdendam dan sedia memaafkan kesalahan mereka. Ustaz Haslin ketika ini berehat di rumahnya di Kuala Selangor selepas keluar daripada hospital pada 31 Januari lalu.

3. Petronas dan Saudi Aramco cipta sejarah dalam industri minyak dan gas

Petroliam Nasional Berhad (Petronas) dan Saudi Aramco hari ini menandatangani Perjanjian Pembelian Saham (SPA) bagi penyertaan ekuiti syarikat minyak Arab Saudi itu dalam projek Pembangunan Bersepadu Penapisan Minyak dan Petrokimia (RAPID) di Pengerang, Johor.

Majlis pemeteraian itu disaksikan oleh Raja Arab Saudi, Raja Salman Abdulaziz Al-Saud dan Perdana Menteri, Datuk Seri Najib Tun Razak di sini. Perjanjian ini merupakan peristiwa bersejarah bagi industri minyak dan gas kerana dua syarikat minyak terkemuka berkongsi dalam membangunkan projek baharu bertaraf dunia.

4. Harap ada khabar gembira buat bakal jemaah haji Malaysia

Menurut Menteri di Jabatan Perdana Menteri (JPM), Datuk Seri Jamil Khir Baharom berkata, Malaysia berharap Raja Arab Saudi, Raja Salman Abdulaziz Al Saud akan memberi perkhabaran gembira berhubung cadangan menambah kuota jemaah haji negara tahun ini.

Hasrat Malaysia itu dilihat semakin cerah susulan pertemuan Perdana Menteri, Datuk Seri Najib Tun Razak dan Raja Salman pada Isnin. Buat masa ini kata Jamil Khir, pihaknya masih menunggu sebarang keputusan mengenai cadangan berkenaan daripada Raja Arab Saudi.

5. Malindo Air tawar penerbangan murah RM39.00

Malindo Air menawarkan tambang promosi istimewa daripada serendah RM39 sehala ke pelbagai destinasi sempena kempen ‘Malindo Air Early Bird Gets the Deal’, hingga 5 Mac 2017. Promosi ini boleh ditempah menerusi dalam talian, kaunter tiket Malindo Air atau melalui agensi pelancongan untuk tarikh penerbangan dari 1 April sehingga 30 November ini.

Ketua Pegawai Eksekutifnya, Chandran Rama Muthy, berkata kempen itu adalah jualan terbesar syarikat penerbangannya bagi tahun 2017 dengan menawarkan lebih sejuta tempat duduk.


Berita Tempatan Yang Perlu Anda Tahu Sebelum Keluar Pejabat Hari Ini (N.23)

Pelumba basikal negara, Muhammad Shah Firdaus Sahrom berjaya memperoleh pingat gangsa dalam satu acara keirin kategori lelaki di Track Cycling World Cup di Los Angeles, Amerika Syarikat. Meraikannya dengan penuh gembira, Menteri Belia Dan Sukan Khairy Jamaluddin berkata, ini satu pencapaian yang baik buat pelumba negara berusia 22 tahun itu.

Bekas Pengarah Besar Felda, Datuk Faizoull Ahmad dan bekas Timbalan Pengarah Besar (Pengurusan Sumber Strategik) Felda, Muhammad Sufi Mahbub didakwa di Mahkamah Seksyen Kuala Lumpur atas tuduhan pecah amanah berjumlah RM47.6 juta, tiga tahun lalu. Namun, keduanya mengaku tidak bersalah atas kesemua pertuduhan yang dibacakan.

Dia didakwa meluluskan pembayaran RM25.9 juta dan RM21.6 juta tanpa kelulusan lembaga pengarah atau jawatankuasa tender Felda pada 2014. Sementara itu, Faizoull pula dituduh bersubahat dengan Muhammad Sufi atas dua pertuduhan sama.

Dua wanita, Doan Thi Huong dan Siti Aisyah dihadapkan ke Mahkamah Majistret di sini hari ini atas tuduhan membunuh seorang lelaki warga Korea Utara, Kim Chol. Kedua-dua mereka didakwa melakukan perbuatan tersebut bersama-sama empat lagi individu yang masih bebas di Balai Berlepas, Lapangan Terbang Antarabangsa Kuala Lumpur 2 (KLIA2), kira-kira pukul 9 pagi, 13 Februari lalu.

Thi Huong, warga Vietnam dan Siti Aisyah, warga Indonesia didakwa mengikut Seksyen 302 Kanun Keseksaan yang memperuntukan hukuman mati mandatori.

Datuk Seri Najib Tun Razak berkata, pencapaian Malaysia dalam Indeks Ekonomi Paling Inovatif 2017 Bloomberg adalah satu lagi bukti dasar dan pelan ekonomi yang dilaksanakan kerajaan Barisan Nasional (BN) tepat dan membuahkan hasil.

Perdana Menteri berkata, kerajaan akan terus menggandakan usaha untuk memacu negara ke arah kemajuan berteraskan rakyat.

“Alhamdulillah, Malaysia disenaraikan di tangga ke-23 dalam Indeks Ekonomi Paling Inovatif 2017 Bloomberg, kedudukan yang mendahului banyak negara yang lebih maju.

“Kedudukan ini meningkat dua anak tangga berbanding tahun sebelumnya pada tangga ke-25, malah lebih membanggakan, ia dicapai tatkala negara-negara maju lain menyaksikan penurunan dari segi kedudukan mereka,” katanya menerusi laman Facebooknya semalam.

Menurut Indeks Ekonomi Paling Inovatif 2017 Bloomberg (www.bloomberg.com), Malaysia disenaraikan di tangga ke-23 paling inovatif berbanding negara-negara maju yang lain

Hari ini bermulanya tanyangan animasi BoBoiBoy di seluruh Korea Selatan, lebih dari 100 pawagan terlibat. Ini juga merupakan filem Malaysia yang pertama berjaya menembusi pasaran negara itu.

Korea menjadi negara ke-5 menayangkan filem BoBoiBoy The Movie selepas Malaysia, Brunei, Singapura dan Indonesia. Kutipan kasar untuk 4 negara ini telah mencecah lebih RM19 juta. Menurut Monsta, mereka amat yakin koleksi tiket di Korea nanti mampu menjadikan filem BoBoiBoy The Movie selaku filem paling laris dalam sejarah perfileman tempatan.


Berita Tempatan Yang Perlu Anda Tahu Sebelum Keluar Pejabat Hari Ini (N.24)

1. Pegawai Imigresen dihukum gantung sampai mati

Dua pegawai Jabatan Imigresen negeri ini dijatuhi hukuman gantung sampai mati oleh Mahkamah Tinggi, hari ini atas tuduhan membunuh warga Bangladesh pada Oktober 2014.

Kedua-dua tertuduh didapati bersalah menyebabkan kematian pendatang asing tanpa izin (PATI), Abu Bakar Siddiqe di bilik pantri Jabatan Imigresen, antara 10 hingga 11 malam pada 29 Oktober 2014. Kes didakwa mengikut Seksyen 302 Kanun Keseksaan yang membawa hukuman gantung sampai mati.

Nasib malang seorang wanita akibat perbuatan jenayah mencuri tuala, pewangi rumah dan makanan ringan di sebuah pasar raya, bulan lepas dikenakan hukuman penjara selama 2 minggu dan bayar denda RM400.

Tertuduh dijatuhi hukuman selepas mengaku bersalah mencuri sehelai tuala, seunit soket elektrik, satu pewangi rumah, sebungkus biskut, sebotol Nescafe dan dua bungkus coklat yang keseluruhannya berjumlah RM157.60.

Petaling Jaya: Seorang guru Matematik didakwa di Mahkamah Majistret di sini, hari ini, atas pertuduhan mencederakan seorang murid perempuan Tahun Tiga di sebuah sekolah kebangsaan di sini, tahun lalu.

Wanita berusia 27 tahun itu mengaku tidak bersalah selepas pertuduhan ke atasnya dibacakan di hadapan Majistret Datin Fadzlin Suraya Mohd Suah. Tertuduh yang telah berkahwin dan mempunyai seorang anak berusia tujuh bulan didakwa dengan sengaja menyebabkan kecederaan terhadap murid perempuan yang ketika itu berusia sembilan tahun di sebuah sekolah, pada 8.10 pagi, 16 Jun 2016.

Dia didakwa mengikut Seksyen 323 Kanun Keseksaan yang memperuntukkan penjara maksimum setahun atau denda maksimum RM2,000 atau kedua-duanya sekali, jika sabit kesalahan.

4. Penjara 8 bulan sebab cakap ‘ada bom ada bom’

Seorang buruh kelapa sawit dihukum penjara selama lapan bulan oleh Mahkamah Majistret Batu Gajah sebentar tadi selepas mengaku bersalah melakukan khianat awam dengan membuat ancaman bom dalam sebuah kereta di persimpangan lampu isyarat Bota Kiri dekat sini Sabtu lalu.

Majistret Mohd. Fitri Sadaruddin mememerintahkan hukuman penjara terhadap tertuduh, Faizal Yeop Idris, 30, berkuatkuasa mulai tarikh dia ditangkap iaitu pada 25 Februari lalu Mengikut pertuduhan, Faizal didakwa telah mengugut sehingga mendatangkan khianat dengan kata-kata ugutan ‘ada bom ada bom’ ditempat awam.

Perbuatan tersebut dilakukan di lampu isyarat simpang empat Bota Kiri, Bota pada pukul 11.15 pagi, Sabtu lalu. Tertuduh didakwa dibawah Seksyen 505(b) Kanun Keseksaan yang membawa hukuman penjara tidak lebih dua tahun atau denda atau kedua-duanya sekali.

Kementerian Dalam Negeri (KDN) akan menguatkuasakan penggunaan visa terhadap rakyat Korea Utara yang mahu memasuki Malaysia atas faktor keselamatan bermula Isnin ini.

Timbalan Perdana Menteri, Datuk Seri Dr. Ahmad Zahid Hamidi berkata, dalam soal keselamatan, kerajaan berpendirian rakyat dan negara ini tidak boleh diletakkan dalam keadaan berbahaya, justeru langkah tegas perlu diambil segera.

“Kerajaan bertindak tegas, pendirian kita tegas dan kita memberi jaminan bahawa rakyat negara ini berada dalam keadaan selamat,” katanya.


Berita Tempatan Yang Perlu Anda Tahu Malam Ini (N.25)

Presiden Dewan Perniagaan dan Industri Antarabangsa Malaysia (MICCI), Datuk Jalilah Baba meminta pengguna agar bersedia berhadapan dengan kenaikan harga barangan. Menurut beliau, perkara ini adalah perkara biasa yang berlaku di seluruh dunia buat masa sekarang.

“Pada saya, perubahan yang akan berlaku sama ada harga naik atau turun akan memberi kesan kepada pengguna. Pengguna harus bersedia menghadapi keadaan ini sebab inilah keadaan yang berlaku di serata dunia.Di Malaysia, apabila harga bahas asas atau komoditi seperti petroleum naik, harga barangan runcit akan naik tetapi tidak sebaliknya dan ini satu tabiat yang tidak patut berlaku,” katanya.

Dalam pada masa yang sama beliau juga meminta perucit supaya tidak mengambil kesempatan menaikkan harga barangan di atas peningkatan harga minyak.

2. Menteri Besar Johor didesak perjelas status 3,000 rumah

Menteri Besar Johor, Datuk Seri Mohamed Khaled Nordin didesak Amanah Johor untuk memberi penjelasan berhubung pecahan mengikut jenis rumah dan harga ke atas 3,000 unit rumah yang diluluskan pertukaran statusnya sejak 2013.

Menurut Timbalan Pengerusi Amanah Johor, Dzulkefly Ahmad, langkah ini diambil bagi memastikan ketelusan pentadbiran kerajaan Johor dalam mentadbir negeri itu.

“Saya merasakan Mohamed Khaled terlepas pandang isu utama yang dibangkitkan oleh rakyat dan parti pembangkang berhubung dengan isu rasuah hartanah yang berlaku sekarang ini.

“Isu utama adalah menyatakan penukaran status tidak melibatkan Rumah Mampu Milik Johor (RMMJ) yang berharga RM150,000 ke bawah. Saya rasa rakyat Johor tidaklah terlalu naif dan maklum tentang perkara ini. Isunya adalah bila Mohamed Khaled menyatakan penukaran status itu hanya melibatkan ‘Rumah Mewah’ sahaja adalah mengelirukan,” katanya.

3. Rogol adik angkat kena penjara 8 tahun dan 3 sebatan

Seorang bekas penuntut GiatMara berusia 23 tahun hari ini berhadapan dengan hukuman penjara selama 8 tahun dan 3 sebatan di atas kesalahan merogol adik angkatnya yang ketika itu masih di bawah umur pada 5 tahun dahulu.

Hukuman diputuskan secara sebulat suara oleh panel tiga hakim Mahkamah Rayuan ketika membenarkan rayuan akhir pendakwa raya yang tidak berpuas hati dengan perintah pembebasan terhadapnya.

4. Rekod Zaidatul Husniah tidak diiktiraf kerana terima bantuan angin

Pelari pecut wanita negara, Zaidatul Husniah yang berjaya mencipta rekod baru buat negara dengan catatan 11.35 saat bagaimanapun tidak diikitraf kerana faktor mendapat bantuan angin +2.5 saat iaitu had yang melebihi ukuran yang ditetapkan.

Menurut olahraga antarabangsa, catatan masa yang menerima bantuan angin yang diluluskan hanyalah sebanyak +2s ke bawah sahaja.

5. Duta Besar Korea Utara diminta pulang ke negara asal

Duta Besar Korea Utara, Kang Chol tiba di Lapangan Terbang Antarabangsa Kuala Lumpur (KLIA) untuk pulang ke negaranya selepas diklasifikasikan sebagai persona non grata (individu yang tidak dihargai) oleh Kerajaan Malaysia.

Beliau tiba di KLIA pada pukul 4.40 petang selepas diberikan tempoh selama 48 jam untuk keluar dari Malaysia dan tempoh tersebut berakhir pada pukul 6 petang hari ini.

Kang Chol menaiki pesawat Penerbangan Malaysia (MAS) MH360 ke Beijing, China pada pukul 6.25 petang bersama dengan isteri dan seorang cucu perempuan.

Sabtu lalu, Malaysia mengambil tindakan tegas dengan mengisytiharkan Duta Besar Korea Utara, Kang Chol sebagai persona non grata dan mengarahkan pegawai berkenaan meninggalkan negara ini dalam tempoh 48 jam.

Keputusan itu dibuat melalui satu Nota Diplomatik yang dihantar kepada Kedutaan Besar Korea Utara selepas Kang Chol dan pegawai kanan dari kedutaan itu tidak hadir untuk bertemu Timbalan Ketua Setiausaha Hubungan Dua Hala Kementerian Luar, Raja Nushirwan Zainal Abidin di Wisma Putra, Putrajaya.


Berita Tempatan Yang Perlu Anda Tahu Sebelum Keluar Pejabat Hari Ini (N.26)

1. Malaysia VS Korea Utara: PM jamin lakukan yang terbaik buat rakyat

Krisis tegang di antara Malaysia dan Korea Utara kini menjadi perbualan yang hangat dibincangkan di seluruh dunia. Selepas Malaysia mendesak duta besar negara tersebut meninggalkan Malaysia, kini giliran mereka pula membuat tindakan kasar dengan menyekat rakyat Malaysia yang berada di negara itu daripada pulang ke tanah air.

Sehubungan itu, Perdana Menteri Malaysia,  Datuk Seri Najib Tun Razak memberi jaminan khasnya kepada rakyat Malaysia yang berada di Korea Utara dengan memastikan keselamatan mereka terjamin dan semunya selamat kembali ke Malaysia.

2. Kastam keluarkan 37,556 kompaun atas kesalahan berkaitan Cukai Barang

Jabatan Kastam Diraja Malaysia (JKDM) mengeluarkan 37,556 kompaun atas kesalahan berkaitan Cukai Barang dan Perkhidmatan (GST) bagi tempoh 1 April 2015 sehingga 17 Feb tahun ini, kata Kementerian Kewangan.

Kementerian itu berkata, kompaun berkenaan termasuk bagi kesalahan berkaitan kegagalan mempamerkan harga barangan, termasuk bayaran GST yang dikenakan, dan kegagalan menghantar penyata dan membuat bayaran GST.

Kompaun lain termasuk kesalahan berkaitan invois cukai dan berkaitan pendaftaran GST, kata Kementerian Kewangan dalam jawapan bertulis pada persidangan Dewan Rakyat hari ini bagi menjawab soalan Er Teck Hwa (DAP-Bakri) yang bertanyakan jumlah syarikat dan pertubuhan yang melaksanakan GST dan jumlah syarikat yang dikompaun.

Kementerian berkata, Johor mencatatkan bilangan kompaun tertinggi dengan 8,104, diikuti Wilayah Persekutuan (5,036) dan Selangor (4,707). Sementara itu, Kementerian Kewangan berkata, sehingga 21 Februari lepas, 435,809 entiti berdaftar GST dengan JKDM.

Kehilangan pesawat MH370 masih lagi belum menerima apa-apa penjelasan daripada pihak kerajaan. Berhubung kes ini, Menteri Pengangkutan, Datuk Seri Liow Tiong Lai berkata, laporan akhir berkaitan operasi pencarian pesawat ini akan dikeluarkan pada 17 Januari tahun depan.

Menrutnya, jika terdapat berita baharu, misi pencarian ini akan disambung semula. Dalam pada itu, beliau turut menyatakan bahawa kerajaan telah membelanjakan sekitar RM456 juta untuk operasi pencarian itu.

Dilaporkan, kebanyakkan pemohon Bantuan Rakyat 1 Malaysia yang memiliki lesen Suruhanjaya Syarikat Malaysia gagal menerima bantuan tersebut. Ini adalah langkah yang diambil oleh pihak kerajaan agar bantuan itu sampai tepat kepada mereka yang memerlukan sahaja.

Jika anda layak untuk menerima BR1M tetapi permohonan gagal, anda masih boleh membuat rayuan di semua Cawangan LHDN mulai 3 April hingga 31 Mei tahun ini.

5. Polis rampas peluru, bom asap dan pistol berbentuk pen

Dalam satu serbuan bertempat di Kuala Krai, Kelantan, polis berjaya merampas 3 butir peluru, bom asap dan sepucuk pistol berbentuk seperti pen. Senjata api tersebut ditemui di dalam beg dipercayai milik seorang lelaki berusia 30an.

Ketua Polis negeri, Datuk Dr. Ab. Rahman Ismail berkata, pistol berbentuk pen itu mampu membunuh jika digunakan dalam jarak yang dekat. Siasatan lanjut masih dijalankan mengenai kes ini dan suspek menpunyai enam rekod jenayah lampau serta baru sahaja dibebaskan dari penjara kira-kira sebulan lalu atas kesalahan senjata api.


Berita Tempatan Yang Perlu Anda Tahu Sebelum Keluar Pejabat Hari Ini (N.27)

Selepas isu melibatkan penjualan berus cat daripada bulu babi mendapat perhatian pihak bertanggungjawab, kebanyakkan peniaga yang menjual peralatan perkakasa terutama kedai alatan perkakas pembinaan telah pun mematuhi arahan dengan meletakkan tanda supaya pembeli dapat membezakan di antara berus cat yang diperbuat daripada bulu babi atau bukan.

Arahan mengasingkan dan melebalkan jenis berus cat yang dikeluarkan oleh Kementerian Perdagangan Dalam Negeri Koperasi Dan Kepenggunaan (KPDNKK) ini adalah supaya mereka yang beragama islam tidak ragu menggunakannya. manakala mereka yang belum berbuat demikian memberi jaminan akan melakukannya secepat mungkin.

2. Zaidatul akhirnya berjaya jadi wanita terpantas di Malaysia

Walaupun sudah berjaya memecah rekod sebelumnya, pelari wanita kebangsaan Zaidatul Husniah bagaimanapun tidak diiktiraf apabila rekodnya terbatal kerana dikatakan menerima bantuan angin +2.5s.

Baca: Berjaya Pecah Rekod Tetapi Tidak Diiktiraf Kerana Terima Bantuan Angin

Namun begitu, beliau akhirnya berjaya membuktikan dirinya adalah wanita terpantas di Malaysia apabila memecahkan rekod kebangsaan acara 100 meter (m) yang berusia 24 tahun, awal pagi tadi. Atlet dari Pulau Pinang itu mencatat kepantasan 11.45 saat (s) dalam Kejohanan ASA Speed Series 2, Bloemfontein, Afrika Selatan, sekali gus memadamkan rekod lama 11.50s milik G Shanti yang dilakukannya pada aksi Pra-Sukan SEA di Kuala Lumpur pada 7 Mei 1993.

3. Maybank tawar cuti bersalin sehingga setahun

Berita baik buat semua kakitangan wanita Maybank apabila institusi kewangan itu mengumumkan tawaran cuti bersalin yang boleh dilanjutkan sehingga setahun. Sehubungan itu, Maybank menjadi yang pertama di Malaysia menawarkan cuti dalam tempoh panjang.

Manfaat ini diumumkan sendiri oleh Ketua Pegawai Modal Insan Kumpulan Maybank, Nora Manaf, dan ia sudah pun berkuat kuasa serta merta.

4. Kena tetak dikepala kerana hidangan masakan biawak

MIRI: Gara-gara mempersendakan rakannya yang menghidangkan daging biawak, seorang pekebun lelaki cedera di kepala setelah ditetak oleh rakannya di Rumah Panjang Sabang, Sungai Sawai, Suai, Niah di sini semalam.

Ketua Polis Miri ACP Khoo Leng Huat berkata sebelum kejadian 9 pagi itu, mangsa yang berusia 40 tahun dan suspek lelaki berusia 32 tahun minum minuman keras bersama-sama.

“Punca kejadian suspek marah dengan mangsa, selepas mangsa mempersendakan hidangan masakan biawak yang dihidangkan suspek,” katanya dalam kenyataan di sini hari ini.

Beliau berkata suspek hanya menetak sekali ke arah kepala mangsa menggunakan parang menyebabkan mangsa mendapat kecederaan ringan. Mangsa kemudian mendapatkan rawatan di hospital sebagai pesakit luar. Khoo berkata suspek ditahan 5.30 petang semalam dan polis turut merampas sebilah parang sepanjang 33 sentimeter.

5. 705,562 pemohon BR1M yang ditolak bakal terima bayaran minggu depan

Dalam satu laporan, Seramai 705,562 penerima Bantuan Rakyat 1 Malaysia (BR1M) yang ditolak permohonan atas alasan memiliki lesen Suruhanjaya Syarikat Malaysia (SSM) akan menerima bayaran masing-masing melalui akaun bank penerima pada minggu hadapan.

Perkara ini dimaklumkan sendiri oleh Menteri Kewangan II, Datuk Seri Johari Ibrahim pada sidang media di Lobi Parlimen, hari ini.  Beliau berkata jumlah tersebut merupakan mereka yang pernah menerima BR1M tahun lalu dan telah awal mendaftar dengan SSM.

Bagaimanapun katanya, mereka perlu mengemukakan penyata kewangan atau lampiran pendapatan sebagai syarat untuk menerima baki bantuan tersebut pada Jun depan.


15 Tip Percutian Awesome 9 Hari Kami Di Kashmir, Agra Dan Delhi Di Musim Sejuk

Pada Mach 2017 baru-baru ini kami telah ke Kashmir-Agra-Delhi selama 9 hari. Ia merupakan percutian musim sejuk. Berikut saya kongsikan tips dan tricks ke Kashmir untuk rujukan mereka yang merancang mahu ke sana :

1. Untuk pelancong bila sampai saja di Lapangan Terbang Srinagar anda perlu isi 1 borang. Borang yang sama juga perlu diisi bila balik nanti. Maklumat yang diminta termasuk maklumat daripada pemandu pelancong (nama, alamat, nombor telefon) dan hotel / rumah bot yang akan anda tinggal semasa di Kashmir.

2. Rumah bot tiada sistem pemanas berpusat macam rumah tumpangan / hotel di negara 4 musim yang lain. Mereka gunakan pemanas tradisional yang pakai kayu arang dan diletakkan di ruang tamu. Dalam bilik ada disediakan selimut panas yang pakai elektrik.

3. Di Gulmarg masa musim sejuk kereta tak boleh masuk hingga ke stesen kereta kabel. Jadi anda kena menapak lebih kurang 1km++ atau naik sledge.

Di musim sejuk naik kereta kabel sampai stesen pertama je cukup, tak perlu sampai stesen ke dua di puncak sebab pemandangan sama nampak sajli saja. Melainkan jika pergi masa musim panas okay sebab salji ada di puncak saja.

4. Ada gerai-gerai menjual makanan dan minuman di atas Gunung Gulmarg. Cuba makan maggi masala dan teh kashmiri memang ummmmpphh!

5. Untuk pengalaman yang lebih menarik, turun dari Gulmarg menggelungsur naik sledge sejauh 4km daripada naik kereta kabel. Memang best gila!

6. Di Pahalgam berbaloi kalau naik kuda padi sebab nak ke satu-satu tempat agak jauh.

7. Cuba makan nasi biryani dekat Restoran Food Point di pekan Pahalgam. Rasa memang terbaik di dunia dan ada wifi percuma!

8. Setiap perkhidmatan yang diberikan, sama ada anda minta, perlu atau tidak, mereka anggap anda akan bagi tips. Maka sediakan duit kecil secukupnya.

9. Bertolak awal ke Lapangan Terbang Srinagar bila nak pulang, sebab ada beberapa lapisan pemeriksaan keselamatan. Ada pemeriksaan keselamatan tentera 1km sebelum sampai lapangan terbang.

Terus ambil bag anda dari dalam bonet kereta untuk lalukan di laluan bag, kalau tak nanti tiba-tiba ada orang yang tolong angkatkan bag anda dan minta tips (walaupun sebenarnya anda tidak perlukan perkhidmatan mereka).

Baca: 15 Tip Travel Ke Kashmir, Delhi, Agra Dan Jaipur Di India

10. Bawa tisu basah. Kebarangkalian anda akan terpegang, terpijak, terduduk di atas benda-benda yang kotor agak tinggi.

11. Kalau boleh bawa tuala mandi sendiri. Walaupun tinggal di hotel 3 bintang kadang-kadang tetap kebersihan tidak memuaskan.

12. Pakai saree untuk photoshoot di Taj Mahal. Baru rare bila penduduk tempatan akan tengok kat kita sambil tersenyum-senyum. Mungkin nampak pelik perempuan bertudung pakai saree. Pilih warna yang terang macam merah atau jingga, nanti gambar akan nampak cantik.

13. Tripod dilarang bawa masuk ke dalam Taj Mahal.

14. Dekat Chadni Chowk ramai muslim dan banyak kedai makanan halal, yang popular Restoran Karim.

15. Kalau nak masuk Jama Masjid di Old Delhi kena bayar 300 Rupee atas alasan bawa kamera (telefon pintar juga dikira kamera ya).

Baca lagi: Ini Cara Mudah Bagaimana Saya Mohon ‘eTourist Visa’ India Di Internet


Berita Tempatan Yang Perlu Anda Tahu Sebelum Keluar Pejabat Hari Ini (N.28)

Miliki perniagaan sendiri seawal usia 15 tahun, Ku Myra Madihah mungkin usahawan paling muda yang pernah anda tahu. Beliau merupakan pelajar di Sekolah Antarabangsa Seven Skies di Kota Damansara dan juga pemilik kepada syarikat Just Herbs.

Semenjak syarikat itu mula beroperasi pada september tahun lepas, Ku Myrah Madihah sudah menjual pokok herba di dalam pasu dan polibeg pelbagai saiz bernilai RM800 dan yakin perniagaannya akan berkembang maju.

“Ramai orang melihat iklan saya di media sosial dan kebanyakan pelanggan saya berkata mereka gembira dengan produk dan tip yang saya berikan tentang penanaman herba. Saya percaya mereka akan memberitahu orang ramai mengenai saya,” katanya.

Susulan berita gempar membabitkan Korea Utara yang sedang hangat sekarang ini, Perdana Menteri Malaysia, Datuk Seri Najib Tun Razak menyeru seluruh rakyat, kepimpinan kerajaan serta pembangkang bersatu memberikan sokongan penuh terhadap segala usaha yang sedang dijalankan bagi menyelesaikan isu ini.

Menerusi kenyataan yang ditulis oleh beliau di Facebook menjelaskan, sekiranya seluruh masyarakat bersatu-padu ketika menghadapi sebarang masalah atau ancaman, musuh dari luar tidak akan mampu meruntuhkan segala yang dibina di negara ini.

“Kekuatan sesebuah negara boleh diukur dengan melihat kepada kebersatuan rakyat ketika menghadapi krisis atau ancaman dari luar.

3. Rogol anak tiri terima hukuman penjara 13 tahun dan 10 sebatan

Seorang lelaki tergamak merogol anak tirinya didalam ladang kelapa sawit semasa dalam perjalanan menghantar mangsa ke rumah rakan untuk ulang kaji pelajaran dijatuhi hukuman 13 tahun penjara dan 10 sebatan.

Kejadian berlaku di Ladang Kelapa Sawit Pahi, Kuala Krai, tertuduh berusia 37 tahun manakala mangsa berusia 15 tahun ketika itu. Kes berlaku pada antara jam 10 dan 10.30 malam, 6 Mac tahun lalu.

4. Bekas anggota TLDM ditemui mati dibunuh

LUMUT : Seorang bekas anggota Tentera Laut Diraja Malaysia (TLDM) ditemui mati dipercayai dibunuh di Jalan Kampung Cina, Taman Seri Mawar, Sitiawan dekat sini pagi tadi. Dalam kejadian pada pukul 9 pagi itu, mayat mangsa, Mohd. Supiah Md. Samat, 34, ditemui orang awam yang melalui kawasan tersebut dalam keadaan terbaring berlumuran darah di dalam kawasan semak berhampiran jalan.

Turut ditemui motosikal mangsa kira-kira tujuh meter dari tempat mayat dijumpai. Ketua Polis Daerah Manjung, Asisten Komisioner Tengku Mohd. Zailan Tengku Ahmad Shah berkata, pemeriksaan yang dibuat ke atas mangsa mendapati terdapat kesan luka di leher dipercayai dikelar menggunakan senjata tajam.

Bagaimanapun, menurutnya, polis tidak menemui sebarang senjata atau objek tajam di tempat kejadian yang digunakan suspek dipercayai secara berkumpulan untuk melakukan jenayah tersebut.

5. Xiaomi Redmi Note 4 Sudah dijual hari ini

Peminat smartphone jenama Xiaomi kini boleh mendapatkan telefon pintar model Redmi Note 4 dengan anggaran harga RM1000,00 ke bawah. Penjualan model itu sudah pun memasuki pasaran Malaysia hari ini.

Menurut editor kami, untuk pasaran tempatan, cuma satu versi sahaja yang ditawarkan iaitu dengan penggunaan processor Snapdragon 625, 3GB RAM dan 32 GB ruang storan.


Berita Tempatan Yang Perlu Anda Tahu Malam Ini (N.29)

1. Mati dipukul kerana curi kasut Adidas RM200

Peristiwa tragis berlaku di Seremban, seorang abang yang secara tidak sengaja melihat di depan mata adiknya dipukul oleh sekumpulan lelaki. Kejadian berlaku kerana mangsa dipercayai mencuri kasut jenama Adidas bernilai RM200. Mangsa terus dikejarkan ke hospital, namun semasa di hospital doktor mengesahkan mangsa sudah meninggal dunia.

Dalam kejadian ini, polis menahan empat lelaki berusia 30 hingga 34 tahun iaitu pemilik kedai, dua pekerja kedai termasuk abang mangsa sendiri. Abang mangsa turut ditahan berikutan terdapat saksi polis nampak dia turut menendang mangsa. Kes disiasat mengikut Seksyen 302 Kanun Keseksaan kerana membunuh.

2. Lelongan baju Allahyarham Haron Din capai RM3,500

Baju Melayu berwarna hijau milik bekas Mursyidul Am PAS Allahyarham Datuk Dr Haron Din mencapai harga RM3,500 ketika dilelong dalam satu acara Makan Malam dan Dialog Politik bersama Datuk Seri Abdul Hadi Awang tentang masa depas PAS dan PRU 14 pada sabtu lepas.

Untuk itu, dana yang diperoleh daripada jualan tersebut akan digunakan bagi tujuan kempen Pilihan Raya Umum ke-14 nanti.

3. Zakir Naik tidak mahu berdebat dengan orang Islam

Berikutan isu Zakir Naik dan Siti Kassim yang viral ketika ini, Zakir Naik dalam satu pertemuan bersama portal tempatan menjelaskan bahawa beliau tidak akan berdebat dengan mana-mana orang Islam termasuk di Malaysia.

“Saya boleh berdebat, tetapi bukan dengan orang Islam. Saya sedia berdebat dengan orang bukan Islam atau orang Islam yang jelas munafik.Ramai mahu berdebat dengan saya, tetapi saya tegaskan prinsip saya adalah tidak akan berdebat dengan orang Islam”, katanya.

Pengurusan kerajaan yang lemah dalam mengenal pasti pendapatan diperolehi terutama oleh golongan peniaga ‘shadow economy’ (jutawan senyap) menyebabkan kerajaan mencatatkan perolehan rendah dalam negara ini. Ketua Penerangan Pemuda Pas Kedah, Nurul Amin Abdul Hamid mendakwa, kelemahan tersebut mengakibatkan kerajaan bertindak mengenakan pelbagai cukai yang seterusnya menghimpit kehidupan rakyat.

“Kerajaan masih tidak mempunyai mekanisme bersepadu dalam menangani golongan peniaga ini. Kesan dari itu, kerajaan mengenakan percukaian ke atas semua rakyat atau mengetatkan prosedur kepada rakyat atau peniaga berpendapatan rendah sebagaimana Cukai Barang dan Perkhidmatan (GST) dan isu Suruhanjaya Syarikat Malaysia (SSM) dari kalangan pemohon Bantuan Rakyat 1Malasysia (BR1M) baru-baru ini,” katanya dalam kenyataan, hari ini.

Kerajaan sepatutnya mengambil langkah mengetatkan dan menguatkuasakan undang-undang dalam agensi berkaitan untuk mengesan golongan jutawan senyap di negara ini.

5. PM rasmi pecah tanah di hospital di Bachok

Perdana Menteri, Datuk Seri Najib Tun Razak hari ini merasmikan Majlis Pecah Tanah Hospital Bachok yang bernilai RM140 juta di sini.

Projek di atas tapak seluas 20 hektar di Kampung Bator, Jelawat di sini bermula sejak September tahun lalu dan dijangka siap dalam tempoh tiga tahun iaitu menjelang September 2019. Pada peringkat permulaan, Hospital Bachok dijadual akan beroperasi dengan 76 katil dan bakal memberi manfaat kepada kira-kira 800,000 penduduk di sekitar Bachok, Pasir Puteh dan Kota Bharu.

Ketika berucap, Perdana Menteri berkata, pembinaan Hospital Bachok merupakan bukti kerajaan Barisan Nasional (BN) sentiasa memastikan perkhidmatan kesihatan kepada rakyat berada pada tahap terbaik. Katanya, walaupun Kelantan ditadbir pembangkang, perkhidmatan kesihatan negeri ini tetap setaraf dengan perkhidmatan sama di negeri-negeri lain.


Berita Tempatan Yang Perlu Anda Tahu Sebelum Keluar Pejabat Hari Ini (N.30)

Sebelum ini Ibrahim Mat Zin atau lebih popular dikenali dengan gelaran Raja Bomoh pernah mencetus kontroversi dan dikecam netizen apabila menggunakan buah kelapa sebagai alat dalam aktiviti ritual beliau dalam misi mencari MH370. Kali ini beliau sekali lagi tampil dengan adengan yang sama cuma kali ini beliau menambah ‘meriam buluh’ sebagai peralatan ghaib yang digunakan untuk menyerang Korea Utara.

Oleh kerana sudah bosan dengan drama politik yang semakin tidak berkualiti, Ayahnda Rani Kulup dalam satu petikan berkata “Apa yang dibuat Raja Bomoh itu hanya gimik, dia hanya mahu menarik perhatian masyarakat agar sensitif dengan isu Korea Utara.” dan apa yang paling penting adalah doa seluruh rakyat Malaysia untuk memastikan negara sentiasa aman dan isu kedua-dua negara ini dapat diselesaikan segera.

2. Penyamun warga emas kena penjara 5 tahun

TELUK INTAN – Akibat menyamun RM150 dengan mengacu pisau pada perut seorang warga emas berusia 81 tahun, seorang penganggur dijatuhi hukuman penjara lima tahun dan tiga sebatan oleh Mahkamah Sesyen di sini, hari ini.

Hakim Norita Mohd Ardani menjatuhkan hukuman tersebut terhadap N.Tamilselvan, 37, dari Hutan Melintang selepas dia mengaku bersalah menyamun Yahaya Ismail di tandas Stesen Minyak Petron Hutan Melintang pada 4.30 petang, 6 Mac lalu.Mahkamah memerintahkan tertuduh menjalani hukuman itu bermula dari tarikh tangkap 7 Mac.

Tertuduh didakwa mengikut Seksyen 392 Kanun Keseksaan dan dibaca bersama Seksyen 397 kanun sama yang memperuntukkan hukuman penjara 14 tahun dan boleh dikenakan denda atau sebat.Pendakwaan dikendalikan Timbalan Pendakwa Raya, Amirul Ashraf Abdul Rashid manakala tertuduh tidak diwakili peguam.

Menurut Timbalan Menteri Luar, Datuk Seri Reezal Merican Naina Merican, cadangan menutup kedutaan Myanmar di Malaysia akan membantutkan usaha Malaysia dalam membantu masalah tersebut. Sekiranya langkah itu diambil, ia akan menghalang Malaysia daripada mendapatkan serta mengesahkan kesahihan maklumat mengenai isu Rohingya di Myanmar.

“Sebaliknya, Malaysia perlu terus mengekalkan hubungan dua hala yang konstruktif dengan Myanmar sejajar dengan semangat solidariti Asean agar satu penyelesaian lebih tuntas kepada isu Rohingya dapat dicapai” katanya.

Penyakit selsema burung H5N1 yang dilaporkan di sekitar Kampung Pulau Tebu, Tunjong, Kota Bharu di Kelantan hanya terhad kepada ternakan ayam kampung sahaja dan bukannya ayam komersial. Menteri Pertanian dan Industri Asas Tani, Datuk Seri Ahmad Shabery Cheek berkata, 70 peratus ayam daging di Kelantan dibawa masuk dari negeri yang bebas penyakit.

Menurutnya, baki 30 peratus bekalan dalaman pula diternak di ladang yang berada lebih 24 kilometer dari tempat kejadian.

“Ini bermakna ia selamat untuk dimakan,” katanya kepada pemberita selepas menyampaikan Anugerah Perkhidmatan Cemerlang kepada 118 warga kementeriannya di Wisma Tani di sini hari ini.

Bagi bekalan telur pula, katanya, 100 peratus bekalannya dibawa masuk dari luar Kelantan dan selamat dimakan.

5. Restoran Nasi Kandar Line Clear ditutup kerana najis tikus

Restoran popular Nasi Kandar Line Clear di Jalan Penang di sini diarah tutup selama dua minggu selepas pemeriksaan Jabatan Kesihatan negeri  mendapati terdapat najis tikus di dapur premis berkenaan.

Arahan itu dikeluarkan selepas beberapa pegawainya membuat pemeriksaan di restoran berkenaan serta beberapa buah restoran lain di sekitar Georgetown pagi ini.


Berita Tempatan Yang Perlu Anda Tahu Sebelum Keluar Pejabat Hari Ini (N.31)

1. Chong Wei buru gelaran terbuka Malaysia

Selepas menjuarai Kejohanan Seluruh England buat kali keempat di Birmingham, kelmarin, Datuk Lee Chong Wei kini mahu memberi fokus untuk merangkul gelaran ke-12 Terbuka Malaysia, bulan depan. Jaguh perseorangan negara itu berkata kejayaan di Seluruh England itu telah menyuntik semangat untuk dirinya terus menampilkan prestasi terbaik.

“Tumpuan saya selepas ini ialah Terbuka Malaysia dan sebelum itu Terbuka India pula,” katanya.

Terbuka Malaysia akan berlangsung di Kuching dari 4 hingga 9 April ini manakala Terbuka India di New Delhi dari 28 Mac hingga 2 April ini.

Pertubuhan Antarabangsa Suruhanjaya Sekuriti (IOSCO)  hari ini melancarkan hab Asia Pasifik pertama di Malaysia bertujuan membangunkan pasaran modal berterusan di rantau ini. Hab Asia tersebut dilancarkan Perdana Menteri, Datuk Seri Najib Tun Razak pada Persidangan Kawal Selia Pasaran Pesat Membangun Global 2017 (GEMRC).

“Pemilihan Malaysia sebagai tuan rumah hab serantau pertama ini dapat membantu negara dalam usaha mengukuhkan pasaran modal yang berkualiti tinggi supaya dapat dikawal selia dengan lebih baik.

“Secara tidak langsung, pelancaran hab ini juga akan dapat mengeratkan keberkaitan dan keterangkuman dalam rantau Asia Pasifik,” katanya pada majlis pelancaran Hab Asia Pasifik IOSCO di Suruhanjaya Sekuriti Malaysia, Bukit Kiara di sini sebentar tadi.

Kenaikan 11 sen harga gula pasir putih bertapis kasar berkuat kuasa 1 Mac lalu berpunca daripada kenaikan harga gula mentah yang diimport, kata Menteri Perdagangan Dalam Negeri, Koperasi dan Kepenggunaan Datuk Hamzah Zainudin.

Beliau berkata pada 2013 harga gula mentah import ialah US$0.15 bagi setiap 0.45 kilogram (kg) (nilai pertukaran ketika itu US$1=RM3.20) berbanding harga baharu US$0.21 bagi jumlah yang sama sekarang.

“Bermakna harga import itu sudah bertambah daripada perkiraan hampir 100 peratus dari harga mentah yang diimport dari luar negara,” katanya.

4. Peniaga naikkan harga bakal dikenakan tindakan tegas

Kementerian Perdagangan Dalam Negeri, Koperasi dan Kepenggunaan akan bertindak tegas terhadap peniaga makanan dan minuman yang menaikkan harga jualan mereka secara melampau susulan kenaikan harga gula pasir putih.

Menterinya Datuk Seri Hamzah Zainudin berkata kenaikan harga gula sebanyak 11 sen berkuat kuasa 1 Mac lepas itu yang berpunca daripada kenaikan harga gula mentah yang diimport sepatutnya tidak memberi kesan kepada peniaga terbabit.

“Jika didapati mereka mengambil kesempatan menaikkan harga barang berikutan kenaikan harga gula pasir putih bertapis kasar, pihak kementerian akan mengambil tindakan di bawah Akta Kawalan Harga dan Anti Pencatutan 2011. Akta ini dapat memastikan supaya tidak berlaku peningkatan harga yang melampau,” katanya

Lebih daripada 50 pekerja kontrak yang sedang mengubahsuai bangunan Cetnro Mall nyaris maut apabila siling bangunan lama tersebut runtuh. Walaubagaimanapun mereka masih bernasib baik kerana dapat keluar dengan selamat.

Jurucakap Bomba dan Penyelamat Selangor berkata, insiden runtuhan itu berlaku pada pukul 10.45 pagi ini dan pihaknya mengerahkan 20 anggota dari tiga balai ke lokasi kejadian. Menurutnya lagi, runtuhan melibatkan keluasan 6,096 meter persegi dan kerja-kerja mencari mangsa lain sedang diteruskan jika ada.


Berita Tempatan Yang Perlu Anda Tahu Sebelum Keluar Pejabat Hari Ini (N.32)

Kuota haji rakyat Malaysia tahun ini ditambah kepada 30,200 berbanding 27,900 orang tambahan tersebut berikutan perbincangan semasa lawatan Raja Arab Saudi, Raja Salman Abdulaziz Al Saud ke Malaysia baru-baru ini.

Januari lalu, kuota haji Malaysia telah dikembalikan kepada 27,900 berbanding 22,230 sejak 2013. Abdul Azeez berkata selain manfaat tersebut, lawatan Raja Arab Saudi itu juga membawa pelbagai kebaikan selain pelaburan dalam negara.

2. Khidmat Imigresen KLIA diiktiraf terbaik dunia

Perkhidmatan Imigresen di Lapangan Terbang Antarabangsa KL (KLIA) diktiraf dan dianugerahkan sebagai Perkhidmatan Imigresen Lapangan Terbang Terbaik Dunia pada Majlis Anugerah Lapangan Terbang Dunia SKYTRAX di Ekspo Terminal Penumpang di Amsterdam, Belanda, semalam.

Ketua Pengarah Jabatan Imigresen Datuk Seri Mustafar Ali berkata kemenangan itu mencerminkan tahap perkhidmatan tinggi warga kerja Jabatan Imigresen di KLIA selaras dengan slogan Integriti Profesional Mesra yang sentiasa diterapkan dalam penyampaian perkhidmatan Jabatan Imigresen.

Anugerah Lapangan Terbang Dunia itu adalah berasaskan kajian daripada 13.82 juta responden melibatkan lebih 105 rakyat pelbagai negara yang menaiki pesawat, meliputi lebih 580 lapangan terbang di seluruh dunia.

Terkesan dengan tular di media sosial kerana didakwa gagal menjaga dan melakukan kerja-kerja pembersihan di Hutan Lipur Sekayu, beberapa pihak telah tampil memberi penjelasan.

Pegawai Hutan Daerah Hulu Terengganu, Mohd Asri Yussof berkata pihaknya tidak menafikan bahawa ketika suasana di situ dirakam, kawasan tersebut bermasalah namun ia bukanlah sepanjang waktu dalam keadaan sedemikian.

Selain daripada itu, beliau turut menafikan bahawa bayaran masuk ke hutan lipur tersebut adalah RM8 seorang tetapi hanya RM2 untuk dewasa dan RM1 bagi kanak-kanak. Asri berkata pihaknya bertanggungjawab mengutip sampah dua kali sehari iaitu pada pukul 1 pagi dan kali kedua pada 4 hingga 5 petang.

4. Johor bukan tempat untuk individu yang korup! – TMJ

Tunku Mahkota Johor, Tunku Ismail Sultan Ibrahim menegaskan tiada tempat individu mahupun pihak tidak berintegriti dan korup di negeri ini. Menurutnya, individu yang diberikan amanah dan tanggungjawab diingatkan supaya menjalankan kewajipan untuk berkhidmat kepada rakyat dengan baik.

“Saya ingin beri nasihat sedikit terhadap isu berbangkit berkaitan dengan negeri Johor Darul Ta’zim. Perlu saya ingatkan di negeri Johor ini tidak akan ada tempat untuk mereka-mereka yang tidak mengamalkan integriti dalam tugasan yang diberikan serta terlibat dengan budaya korup.

Kepada mana-mana individu yang diberi amanah dan tanggungjawab, jalankan kewajipan anda untuk berkhidmat kepada rakyat dengan baik,” katanya seperti dipetik dari laman Facebook Johor Southern Tigers.

5. Air Selangor kena curi, rugi RM129,145

Pengurusan Air Selangor Sdn. Bhd. (Air Selangor) kerugian lebih RM129,145 akibat tindakan sebuah ladang ternakan ayam di Jalan Raja Abdullah, Batu 20, Jeram di sini mencuri air lebih setahun lalu.

Ketua Komunikasi Korporat Air Selangor, Amin Lin Abdullah berkata, ladang tersebut telah beroperasi sejak Julai 2012, namun hasil siasatan dan risikan mendapati pemiliknya telah menjalankan kegiatan mencuri air terawat sejak Januari 2015.

Katanya, operasi penguatkuasaan bersama Suruhanjaya Perkhidmatan Air Negara (SPAN) ke premis berkenaan semalam mendapati pemilik telah melakukan satu sambungan haram daripada paip utama. Pemilik ladang tersebut akan dikenakan tindakan undang-undang mengikut Seksyen 123 (1) Akta Industri Perkhidmatan Air 2006 (Akta 655) dan jika sabit kesalahan boleh didenda sebanyak RM100,000 atau penjara satu tahun atau kedua-duanya sekali.


Berita Tempatan Yang Perlu Anda Tahu Malam Ini (N.33)

1. Kenaikan kadar faedah AS faktor terbesar penyusutan ringgit

Menurut kenyataan Perdana Menteri, Datuk Seri Najib Tun Razak, Kenaikan kadar faedah di Amerika Syarikat menjadi faktor terbesar kepada penyusutan nilai ringgit pada ketika ini. Beliau yang juga Menteri Kewangan mengakui sentimen jangkaan kenaikan kadar faedah Simpanan Persekutuan Amerika Syarikat pada tahun ini turut memberi impak.

“Faktor yang terbesar sekali ialah jangkaan kenaikan kadar faedah di Amerika Syarikat. Seperti mana yang kita tahu baru-baru ini Simpanan Persekutuan AS telah pun menaikkan kadar faedah dengan 25 mata asas dan dijangka akan dinaikkan lagi pada tahun ini,” katanya

2. Andy Law terima RM45.73 juta dari pihak insurans

Pelakon terkenal membintangi filem The Great Wall, Andy Law menerima bayaran sebanyak HK$80 juta (RM45.73 juta) daripada syarikat insurans sebagai pampasan akibat kecederaan elepas terjatuh kuda ketika menjalani penggambaran sebuah iklan komersial di Thailand pada 17 Januari lalu.

Daripada jumlah itu, Andy yang kini tidak dapat bekerja dibayar RM195,000 sehari berdasarkan 51 hari dia dimasukkan ke hospital dan tempoh enam bulan untuk pemulihan.

3. Kena penjara 3 tahun kerana curi jubah dan tudung

Gara-gara mencuri jubah dan tudung di sebuah kedai di Kuala Lumpur, seorang penganggur dihukum penjara tiga hari dan denda RM500 oleh Mahkamah Majistret di sini. Tertuduh mengaku bersalah mencuri dua helai jubah dan sehelai tudung bernilai RM90.40 di Kedai Muaz Textiles, Jalan Melayu di sini, pada 1.30 petang, 17 Mac lepas.

Mahkamah memerintahkan hukuman itu bermula dari tarikh tangkap pada 17 Mac dan tertuduh akan dipenjara sebulan lagi jika gagal membayar denda. Dia didakwa mengikut Seksyen 380 Kanun Keseksaan yang memperuntukkan hukuman penjara 10 tahun dan boleh juga dikenakan denda, dan bagi kesalahan kali kedua atau seterusnya hendaklah diseksa dengan penjara dan boleh juga dikenakan denda atau sebat.

4. Malaysia import makanan RM17 bilion setiap tahun, peluang untuk orang muda

Rakyat khususnya golongan muda perlu merebut peluang dalam industri makanan global kerana perbelanjaan import makanan negara ini mencecah RM17 bilion setiap tahun. Pengerusi Lembaga Pemasaran Pertanian Persekutuan (FAMA), Tan Sri Badruddin Amiruldin berkata, sekiranya negara menerusi usahawan makanan, peladang serta petani moden mampu mengurangkan kadar import sekurang-kurangnya RM5 bilion sudah mencukupi.

“Petani moden dan usahawan tempatan perlu merebut peluang ini bagi mengurangkan import dan menambah pengeluaran dalam negara. Peluang itu sedia terbuka, tidak perlu bergelut dan persaingan yang sengit kerana nilai RM17 bilion itu cukup besar.” katanya.

5. Penipu besar menyamar sebagai Pegawai Eksekutif Tabung Haji

Polis menahan seroang lelaki yang disyaki melakukan penipuan dengan menawarkan jualan kenderaan lelong dan pakej haji dengan harga murah, dalam serbuan di sebuah hotel di kawasan Perai dekat sini. Lelaki berusia 47 tahun itu dipercayai bergerak secara sendirian sejak tujuh tahun lepas dengan menyamar sebagai pegawai atasan Jabatan Pengangkutan Jalan dan Pegawai Eksekutif Tabung Haji.

Ketua Polis Daerah Barat Daya, Superintendan Anuar Omar berkata lelaki yang ditahan dalam serbuan Bahagian Siasatan Jenayah Komersil Ibu Pejabat Polis Barat Daya pada jam 5 petang 16 Mac lepas itu mempunyai 17 rekod jenayah.

Beliau berkata 49 mangsa yang berumur antara 30 dan 60 tahun telah ditipu dalam kes penipuan yang membabitkan kerugian sebanyak RM717,318. Orang ramai dinasihati supaya berhati-hati dan tidak mudah percaya dengan individu yang mengaku sebagai pegawai atasan dan menawarkan pelbagai pakej dengan harga murah.


Berita Tempatan Yang Perlu Anda Tahu Sebelum Keluar Pejabat Hari Ini (N.34)

1. Sultan Ibrahim perkenalkan skim rumah mampu milik sebagai hadiah untuk bangsa johor

Kejutakan untuk rakyat johor apabila Sultan kesayangan ramai, Sultan Ibrahim mengumumkan skim rumah mampu milik buat rakyatnya. Sebagai tanda prihatin dan kasih sayang kepada rakyatnya itu, Sultan Ibrahim bertitah projek hakmilik bebas unik ini akan dibangunkan di bawah naungan Yayasan Sultan Ibrahim dengan kerjasama Bank Rakyat, menawarkan konsep hartanah kediaman yang berlainan, rumah kedai dan lain-lain unit komersil.

Lebih istimewa, pengumuman tentang projek Rumah Impian Sultan Ibrahim itu dibuat sempena menyambut hari ulang tahun keputeraan baginda yang ke-59.

“Fasa pertama, saya hendak buat dalam 600 unit termasuk banglo dan rumah berkembar (semi-D). Rumah atas tanah. Mana ada banglo yang boleh bawah RM100,000 dan semi-D. Bayangkan memiliki sebuah banglo tiga bilik atau rumah berkembar dengan harga bawah RM100,000 seunit. Ia dibuka kepada semua Bangsa Johor yang layak,” titah baginda yang turut menyentuh tentang konsep pewayaran dan pengkabelan elektrik bawah tanah.

2. Terima hukuman kerana hina Perdana Menteri di laman sosial

Hew Kuan Yau selaku bekas ketua DAP direman 4 hari bermula hari ini bagi membantu siasatan kes menghina Perdana Menteri Malaysia, Datuk Seri Najib Tun Razak di laman sosial. Perintah itu dikeluarkan Majistret Ahmad Farid Ahmad Kamal selepas membenarkan permohonan polis untuk menahan reman Hew bagi membolehkan siasatan mengikut Seksyen 233 (1) (a) Akta Komunikasi dan Multimedia 1998, dijalankan.

Hew didakwa membuat kenyataan tersebut dengan memuat naik poster parodi filem animasi Walt Disney, ‘Beauty and the Beast‘ yang disertakan dengan gambar Perdana Menteri Datuk Seri Najib Tun Razak serta isteri, Datin Seri Rosmah Mansor pada 13 Mac.

3. SKMM beri amaran kepada individu yang cuba sabotaj ekonomi negara dengan menyebar berita palsu di media sosial

Timbalan Menteri Komunikasi dan Mutimedia Datuk Jailani Johari memberi amaran kepada semua pihak termasuk pemimpin pembangkang dan diminta menghentikan cubaan mensabotaj ekonomi negara dengan mensensasikan maklumat palsu menerusi media sosial untuk mengelirukan rakyat.

Dalam pada itu, beliau turut memberitahu bahawa tindakan kelompok yang tidak bertanggungjawab itu sentiasa dipantau Suruhanjaya Komunikasi dan Mutimedia Malaysia (SKMM) dan mereka boleh dikenakan tindakan undang-undang.

Perbelanjaan pertahanan Malaysia akan terus meningkat selepas Angkatan Tentera Malaysia (ATM) memulakan pelan jangka panjang untuk memodenkan dan menaik taraf peralatan mereka, kata Datuk Seri Najib Tun Razak.Perdana Menteri berkata, RM26 bilion diperuntukkan di bawah Rancangan Malaysia Ke-11 (RM11) untuk meningkatkan pertahanan, ketenteraman awam dan penguatkuasaan.

“LIMA ’17 telah menghimpunkan firma aeroangkasa dan maritim dari seluruh dunia untuk mempromosikan teknologi terkini mereka,” katanya.

Selain itu, Perdana Menteri turut berkata, penganjuran LIMA adalah seiring dengan keperluan untuk melengkapkan ATM dengan keupayaan untuk menghadapi peperangan moden.

5. Peruntukkan RM100 Juta untuk bantu pelajar miskin di seluruh negara

Kementerian Pendidikan memperuntukkan RM100 juta untuk membantu lebih sejuta pelajar miskin dan miskin tegar di seluruh negara. Timbalan Menteri Pendidikan, Datuk P. Kamalanathan berkata, peruntukan itu disediakan melalui Tabung Kumpulan Wang Amanah Pelajar Miskin.

Bagaimanapun, beliau tidak menghuraikan bentuk bantuan dan tempoh bantuan yang diberikan kepada 1,061,381 pelajar miskin dan miskin tegar itu. Beliau berkata demikian semasa menjawab soalan Budiman Mohd. Zohdi (BN-Sungai Besar) di Dewan Rakyat hari ini.

Mengenai perkara lain, Kamalanathan berkata 1,216 buah sekolah di seluruh negara telah melaksanakan Program Dwibahasa (DLP) setakat ini.

Menjawab soalan Datuk Mohd. Idris Jusi (PKR-Batu Pahat), beliau berkata, ia meliputi 587 sekolah rendah dan 629 sekolah menengah dan menambah kata program itu dilaksanakan berdasarkan pilihan ibu bapa dan kesediaan pihak sekolah.


Berita Tempatan Yang Perlu Anda Tahu Malam Ini (N.35)

Kementerian Kesihatan Malaysia telah mengeluarkan amaran kepada semua pusat atau salon kecantikkan di negara ini supaya tidak menyediakan khidmat suntikan Botox kerana produk itu di luar bidang kawalan mereka.

Menteri Kesihatan, Datuk Seri Dr S.Subramaniam berkata prosedur kecantikan itu telah diklasifikasikan oleh Biro Pengawalan Farmaseutikal Kebangsaan sebagai sejenis ubat dan penggunaannya perlu dikendalikan pengamal perubatan berdaftar yang terlatih.

2. Samseng minta wang perlindungan dari Peniaga pasar pagi

Bukan lagi drama atau cerita di kaca televisyen, kes peras ugut dan samseng benar-benar berlaku di Malaysia. Laporan tempatan hari ini mendedahkan peniaga pasar pagi di Taman Kinrara Seksyen 1 diugut dengan meminta wang perlindungan sebanyak RM10 atau barang jualan mereka bakal dirosakkan.

3. Pamandu treler wanita jadi viral di media sosial

“Pandu treler tak bahaya, sama macam pandu kereta biasa”, itulah diucapkan oleh Rokiah Salim, pemandu treler wanita yang juga merupakan ibu tunggal berusia 51 tahun. Mungkin agak jarang melihat wanita terlibat dengan kerjaya seperti ini, Rokiah Salim mula mendapat perhatian dikalangan netizen selepas ceritanya disiarkan dalam satu protal tempatan.

Apa yang lebih menarik, beliau mengakui berjaya menjana pendapat sekurang-kurangnya RM4,000 sebulan dan boleh mencecah sehingga RM7,000 sebulan. Ibu kepada dua anak lelaki itu berkata, kerjaya sebagai pemandu treler mudah kerana waktu kerja fleksibel serta menawarkan pendapatan lumayan.

4. Kes Jong Nam, Malaysia bertindak adil

Malaysia bertindak secara adil dan wajar dalam menangani kes pembunuhan Kim Jong-nam, kata Speaker Dewan Kebangsaan Korea Selatan Chung Sye-kyun. Beliau juga menyuarakan keyakinan bahawa kerajaan Malaysia akan terus berlaku adil dan bersikap wajar berhubung pendirian negara ini tentang isu itu.

Bercakap kepada pemberita selepas melakukan kunjungan hormat terhadap Yang Dipertua Dewan Rakyat Tan Sri Pandikar Amin Mulia di bangunan Parlimen di sini hari ini, Sye-kyun berkata perkara paling penting sekarang kepulangan sembilan rakyat Malaysia yang kini terkandas di Pyongyang setelah mereka dihalang daripada meninggalkan Korea Utara.

“Mereka berhak untuk pulang ke tanah air mereka dan saya berpendapat ia akan berlaku dalam tempoh terdekat,” katanya.

Berikutan tindakan Korea Utara menyekat rakyat Malaysia daripada meninggalkan negara itu, Malaysia bertindak balas dengan tidak membenarkan rakyat Korea Utara yang berada di Malaysia meninggalkan negara ini

5. Bangsa Johor berebut dapatkan skim rumah mampu milik

Selepas pengumaman tawaran tersebut dibuat, ratusan rakyat Johor berasak di Galleria Kota Raya, Johor Bahru bagi merebut peluang mendapatkan borang permohonan pendaftaran skim perumahan mampu milik yang diumumkan Sultan Johor, Sultan Ibrahim Ibni Almarhum Sultan Iskandar semalam.

Ada diantara mereka yang tiba di pusat beli-belah berkenaan seawal jam 5 pagi tadi dengan harapan untuk memiliki sebuah banglo tiga bilik atau rumah berkembar dengan harga bawah RM100,000 seunit


Berita Tempatan Yang Perlu Anda Tahu Malam Ini (N.36)

1. Kerajaan Bercadang wujudkan desa digital bantu usahawan luar bandar

Kerajaan bercadang mewujudkan Desa Digital bagi meningkatkan tahap capaian internet di kawasan luar bandar. Menurut Menteri Kemajuan Luar Bandar dan Wilayah, Datuk Seri Ismail Sabri Yaakob berkata langkah itu akan dapat membantu usahawan luar bandar meluaskan perniagaan dalam talian mereka.

“Kementerian Kemajuan Luar Bandar dan Wilayah sedang berbincang dengan Kementerian Komunikasi dan Multimedia untuk kita lancarkan bersama nanti Desa Digital bertujuan meningkatkan capaian internet di kawasan tersebut,” katanya dalam satu sidang media Bicara Komuniti TN50.

2. Wabak selesema burung H5N1, Kelantan bebas dari jangkitan

Kementerian Pertanian dan Industri Asas Tani mengesahkan tiada jangkitan baharu wabak selesema burung H5N1 di Kelantan setakat hari ini. Menterinya, Datuk Seri Ahmad Shabery Cheek berkata jika ia berterusan, pihaknya akan mengumumkan Kelantan bebas wabak H5N1 dalam masa terdekat.

3. Task Force pantau MRT elak ancaman pengganas

Kerajaan melalui pasukan petugas khas akan memantau keselamatan di semua stesen MRT bagi memastikannya bebas daripada ancaman pengganas. Timbalan Menteri Kewangan, Datuk Othman Aziz berkata, beliau juga yakin Prasarana Malaysia Berhad (Prasarana) akan berkongsi maklumat yang sepatutnya bagi mengatasi sebarang  potensi ancaman.

“Kita ada langkah keselamatan yang diambil secara bersepadu oleh Polis Diraja Malaysia (PDRM) dan task force ini untuk adakan rondaan secara berkala supaya kejadian sebegini (ancaman) tidak berlaku,” katanya.

4. Kerajaan umum harga terkini petrol dan diesel pada setiap rabu

Kerajaan akan mengumumkan penetapan harga petrol dan diesel secara mingguan pada setiap Rabu bermula pukul 12.01 tengah malam bagi menggantikan mekanisme pengumuman secara bulanan seperti sebelum ini.Menteri Perdagangan Dalam Negeri, Koperasi dan Kepenggunaan, Datuk Seri Hamzah Zainudin berkata, pelaksanaan kaedah tersebut akan dilakukan buat pertama kali Rabu ini dan harga tersebut berkuat kuasa keesokannya, 30 Mac.

Sehubungan itu, beliau mengingatkan semua pengusaha dan syarikat minyak supaya mematuhi penetapan harga baharu berkenaan dengan tindakan tegas akan diambil jika terdapat pihak yang menjual petrol dan diesel pada harga selain daripada yang ditetapkan kerajaan.

5. Malaysia sumbang RM4.4 juta batuan kemanusiaan di Iraq dan Syria

Malaysia menyumbang AS$1 juta (RM4.4 juta) untuk bantuan kemanusiaan di kawasan yang baru dibebaskan di Iraq dan Syria. Wisma Putra dalam kenyataannya hari ini berkata, pengumuman itu dibuat Menteri Luar, Datuk Seri Anifah Aman dalam ucapannya pada Mesyuarat Menteri Luar Gabungan Global menentang Da’esh di Washington pada Rabu.

Katanya, Malaysia menyokong penuh seruan Gabungan Global untuk dana segera disalurkan di kawasan berkenaan yang sebelum ini dikuasai Da’esh.

“Sukacitanya saya mengumumkan sumbangan Malaysia sebanyak AS$1 juta (RM4.4 juta) kepada tabung itu yang diperuntukkan bagi bantuan kemanusiaan untuk kawasan berkenaan.

“Saya mahu menegaskan sokongan tidak berbelah bahagi dan komitmen Malaysia kepada Gabungan Global dalam usahanya mengurangkan dan akhirnya menewaskan Daesh,” katanya


Berita Tempatan Yang Perlu Anda Tahu Sebelum Keluar Pejabat Hari Ini (N.37)

1. Kerajaan akan lancar pelan fiber seluruh Malaysia

Kerajaan akan melancarkan Pelan Fiber Seluruh Negara (2017-2019) bagi memantapkan infrastruktur jalur lebar berkelajuan tinggi di negara ini. Menteri Komunikasi dan Multimedia Datuk Seri Dr Salleh Said Keruak berkata pelaksanaan pelan itu yang bermula tahun ini, telah diluluskan Perdana Menteri Datuk Seri Najib Tun Razak.

“Pelan ini dihasratkan untuk memastikan sasaran kelajuan jalur lebar dua kali ganda boleh dicapai,” katanya.

Rangkaian fiber di bawah pelan itu akan menghubungkan kira-kira enam juta premis termasuk kira-kira dua juta di kawasan luar bandar.

2. Polis patah cubaan anggota Daesh serang balai polis

Polis mengesahkan telah berjaya mematahkan cubaan serangan daripada anggota kumpulan pengganas Daesh ke atas balai polis di Tapah, Perak. Ketua Polis Negara, Tan Sri Khalid Abu Bakar ketika mengesahkan perkara tersebut berkata, penahanan suspek dibuat oleh Bahagian Counter Terrorism Cawangan Khas, Polis Diraja Malaysia (PDRM) pada 17 Mac lalu.

Menurut Khalid lagi, suspek tersebut adalah antara sembilan suspek yang turut ditahan polis selepas disyaki terlibat dengan aktiviti kumpulan pengganas Daesh.

“Suspek berusia 31 tahun bekerja sebagai pembantu kedai makan telah merancang untuk melancarkan serangan ke atas balai polis di Tapah, Perak.

3. Kajian dapati rakyat Malaysia gembira dengan BR1M dan tidak menganggapnya rasuah

Dalam tinjauan seluruh negara yang dibuat oleh sebuah syarikat penyelidikan baru-baru ini mendapati majoriti rakyat Malaysia menghargai usaha kerajaan menyediakan subsidi menerusi BR1M dan tidak menggangap ia satu bentuk rasuah.

Tinjaun ini dijalankan oleh Kajidata Research Sdn Bhd terhadap 1,031 penerima dan bukan penerima BR1M di bawah penyeliaan Profesor Datuk Syed Arabi Idid. Hasil daripada itu, ia mendapati 68.7 peratus daripada responden menerima baik BR1M dengan 63.9 peratus daripada mereka menolak pandangan bahawa ia adalah satu bentuk rasuah.

4. Pasangan suami isteri terlibat dengan aktiviti pengedaran dadah

Polis menahan sepasang suami isteri berusia lingkungan 50-an di sebuah medan selera di sini pada Isnin lalu kerana disyaki terlibat dalam aktiviti pengedaran dadah di sekitar daerah ini sejak empat bulan lalu.

Ketua Polis Daerah Kuala Pilah, Superintenden Haslah Bachok berkata, pasangan suami isteri itu ditahan selepas polis menemui dadah jenis heroin, ganja dan methamphetamine dalam kereta mereka pada 20 Mac 2017.

Hasil tahanan itu, polis menemui jenis heroin seberat 237 gram, ganja (42.1 gram) dan methamphetamine (16.16 gram) dalam kereta Proton Wira milik pasangan suami isteri tersebut. Pemeriksaan polis turut menemui sebilah parang, pisau lipat dan pisau kecil dalam kenderaan berkenaan. Mereka dipercayai terlibat dalam pengedaran dadah di Kuala Pilah dan kawasan berhampiran.

5. KPDNKK sita komputer ‘cetak rompak’ bernilai RM64,000

Kementerian Perdagangan Dalam Negeri, Koperasi dan Kepenggunaan (KPDNKK) Perak rampas komputer dan ‘laptop’ mengandungi perisian cetak rompak bernilai RM64,000, di sini, kelmarin.

Timbalan Ketua Pegawai Penguatkuasa KPDNKK Perak, Ahmad Ahrazzudin Ahmad Hamdan, berkata serbuan dilakukan selepas menerima aduan Gabungan Perisian Perniagaan (BSA). Katanya, serbuan pertama di premis yang menjalankan perniagaan rekaan dalaman di Taman Canning menemui tiga perisian salinan bernilai RM44,000 dalam komputer riba.

KPDNKK menyita komputer riba itu kerana menggunakan perisian salinan langgaran Office Enterprise 2007, Auto Cad 2012 dan 3DS Max Design 2014.


15 Tip Pilih Jurusan Di Universiti Ini Bantu Saya Dalam Pencarian Kerjaya

Kurang 5 bulan daripada sekarang ramai pelajar lepasan matrikulasi, SPM, STPM dan diploma akan melangkahkan kaki ke universiti. Makanya, saya mahu kongsi beberapa tip apabila berada di universiti.

Meskipun ia bermula dengan cara memilih jurusan, namun bagi saya ia masih relevan kerana setiap pelajar berpeluang untuk tukar kursus pengajian selepas setahun belajar kelak.

Tambahan pula jika tak menguasai tip-tip ini ia mungkin akan mengganggu gugat dalam pencarian kerjaya anda kelak.

Moga tip-tip ini membantu anda. InshaAllah.

1. Buat duit.
Pilih jurusan yang anda boleh reka pekerjaan daripadanya. Ini bermakna anda boleh menjana pendapatan dengan ilmu yang diperolehi tanpa perlu menunggu dipanggil oleh syarikat-syarikat. Antaran jurusan yang boleh buat duit ialah jurusan fotografi, grafik, dan seni.

2. Asah bakat dan kemahiran.
Salah satu sebab melanjutkan pelajaran adalah bagi pengembangan ilmu dan pengalaman dalam bidang yang mahu diceburi di alam pekerjaan.

Anda yang perlu tahu dan kenalpasti apakah bakat dan kemahiran yang perlu ditekankan semasa belajar di universiti agar ia menjadi nilai tambah semasa di dalam pekerjaan kelak.

Contoh, menguruskan projek majalah kenangan batch dari peringkat junior hingga senior. Sambil buat duit, anda sebenarnya belajar cara A hingga Z untuk buat majalah. Ia boleh dimasukkan ke dalam resume anda.

3. Dapat kerja dengan kerajaan atau swasta.
Jika anda sasarkan mahu kerja makan gaji selepas tamat pengajian, pastikan jurusan yang anda pilih itu relevan dan diperlukan oleh kerajaan atau swasta.

Untuk kerja kerajaan anda boleh periksa deskripsi syarat permohonan di portal rasmi Suruhanjaya Perkhidmatan Awam dan untuk kerja swasta anda boleh baca di ruangan iklan di surat khabar atau portal cari kerja.

4. Kerja bahaya, gaji tinggi.
Ada rakan-rakan saya yang semasa di sekolah tidak fokus belajar tetapi hidup senang dengan gaji besar di alam kerjaya kerana jurusan yang mereka pilih berbentuk teknikal yang memerlukan mereka bekerja dalam kondisi bahaya.

Contoh jurusan berkaitan industri minyak dan gas.

1. Diperlukan walaupun ketika ekonomi merundum.
Fikir apakah pekerjaan yang diperlukan walaupun ekonomi sedang jatuh. Ia berkaitan dengan keperluan asas kehidupan kerana saat ekonomi sebegitu kebanyakan orang ramai akan lebih fokus apa yang betul-betul perlu agar dapat survive hidup.

2. Boleh digunakan walaupun ketika ekonomi merundum.
Tip ini juga lebih kurang sama dengan tip di atas dimana ilmu jurusan masih boleh digunakan walaupun kegawatan ekonomi berlaku. Ia jadi lebih baik apabila sijil jurusan anda itu boleh stand alone dimana anda boleh reka pekerjaan daripadanya.

Maka, walaupun dibuang kerja anda masih boleh hidup dengan sijil jurusan anda sebagai freelancer dan yang sewaktu dengannya.

3. Boleh cross-career dengan lebih dari 2 industri.
Jurusan yang baik ialah jurusan yang membolehkan anda bekerja lebih dari 2 industri. Contoh Sarjana Muda Sains Makanan (Perkhidmatan Makanan dan Pemakanan) yang ditawarkan di Universiti Malaysia Terengganu (UMT).

Ia membolehkan anda bekerja dalam industri pembuatan makanan, perkhidmatan makanan, perhotelan, kesihatan dan perniagaan.

4. Ada peluang sambung belajar ke tahap yang lebih tinggi.
Ini juga penting bagi anda yang mempunyai cita-cita tinggi dalam penguasaan ilmu dan kemahiran. Pastikan anda tahu apa yang diperlukan kerana semakin tinggi peringkat pengajian, semakin khusus apa yang akan dipelajari.

Berikut ialah tip ringkas untuk survive dengan baik di universiti, terutama dalam pengumpulan nilai CGPA anda pada setiap semester.

1. “Balas dendam” di fasa seterusnya jika tak capai sasaran.
2. Target CGPA 3.0 ke atas semasa Tahun 1.
3. Expect penurunan CGPA pada Tahun 2, Semester 3.
4. Ambil elektif bisnes, dan tingkatkan prestasi Tahun 2, Semester 4.
5. Ambil lebih banyak elektif pada Tahun 3, Semester 5.
6. Spend lebih masa untuk FYP, dan ambil minima jam kredit di Tahun 3, Semester 6.
7. Ikuti program ko-kurikulum dan universiti dan masukkan ia ke dalam resume sebagai satu pengalaman.

Dipendekkan cerita, once you dah register as university student, time itulah dah mula rancang dan buat persediaan untuk ke alam pekerjaan. Bukan last minute, bukan waktu final year. Itu antara kesilapan graduan hari ini.

Saya bukan budak straight A SPM dan ini berdasarkan pengalaman saya. Saya dapat bekerja di dalam bidang yang saya pelajari di universiti sejurus selepas tamat pengajian, dan dapat sambung belajar ke luar negara selepas itu. Saya percaya tip-tip ini membantu saya dalam kerjaya.


Berita Tempatan Yang Perlu Anda Tahu Sebelum Makan Malam Hari Ini (N.38)

1. Polis kenal pasti suspek kes tembak ahli perniagaan wanita

Susulan kes melibatkan seorang ahli perniagaan wanita ditembak dengan 10 das tembakan oleh 2 orang suspek lelaki menaiki motosikal di jalan Bukit Gambir, berdekatan Taman Pekaka, bulan lepas, pihak polis Pulau Pinang dalam satu laporan berkata sudah berjaya mengenal pasti suspek tersebut.

Timbalan Ketua Polis negeri Datuk Roslee Chik berkata pihaknya sedang mengesan suspek berkenaan dan percaya kes itu akan dapat diselesaikan. Buat masa sekarang, motif pembunuhan masih belum diketahui.

2. Senarai terbaharu barisan kepimpinan FAM

Untuk peminat bola sepak tanah air, ini adalah senarai barisan kepimpinan baharu Persatuan Bola Sepak Malaysia (FAM) bagi penggal 2017-2021 selepas pemilihan pada Kongres ke-53 FAM, hari ini.

1. Tunku Mahkota Johor, Tunku Ismail Sultan Ibrahim

1. Datuk Seri Subahan Kamal
2. Datuk Wira Mohd Yusoff Mahadi

1. Mohd Joehari Mohd Ayob
2. Datuk Ab. Ghani Hassan
3. Datuk S.Sivasundram
4. Datuk Rosmadi Ismail

1. Datuk Azisman Alias
2. Datuk Aminuddin Omar
3. Datuk Mohd Hisamudin Yahaya
4. Datuk Jefferey Low Han Chau
5. Christopher Raj
6. Supt. Mohd Dali Wahid
7. Mohd Firdaus Mohamed
8. Subkhiddin Mohd Salleh

1. Datuk Suraya Yaacob
2. Shafizah Umamah Abdul Mutalib

3. Taktik penyamun baring atas jalan raya kantoi

Taktik pasangan suami isteri baring di tepi jalan raya dan berpura-pura meminta tolong sebelum menyamun seorang mangsa membawa padah apabila dicekup penduduk kampung dalam kejadian di Kampung Bauto, dekat sini, semalam.

Dalam kejadian kira-kira 5.30 pagi, mangsa lelaki 30-an, yang dalam perjalanan dari Kota Kinabalu ke Sandakan dikatakan melihat tiga suspek berusia 30 hingga 50 tahun termasuk pasangan terbabit berbaring di lokasi berkenaan.

Difahamkan, mangsa menurunkan cermin kereta untuk membantu tetapi suspek menarik tangan lalu merampas jam tangan miliknya.

Ketua Polis Daerah Beluran, Superintendan V Shivananthan berkata, mangsa yang turun dari kenderaan dipukul oleh suspek sebelum ditahan dengan bantuan penduduk kampung.

“Isteri suspek turut diberkas. Manakala seorang lagi rakan mereka melarikan diri.

4. 2 rakyat Malaysia yang diculik kumpulan Abu Sayyaf dijangka tiba besok

Ketua Polis Negara Tan Sri Khalid Abu Bakar dalam satu kenyataan memberitahu, 2  daripada 5 rakyat Malaysia yang diculik kumpulan Abu Sayyaf di Filipina sejak Julai tahun lepas dijangka tiba di Kuala Lumpur esok tanpa mendedahkan tempat dan waktu mereka tiba dan mereka akan diambil keterangan berhubung kes berkenaan.

“Ketika ini mereka berada di Manila, Filipina bersama pihak berkuasa di sana dan akan tiba di Kuala Lumpur esok,” kata Khalid tanpa mahu mengulas lanjut.

5. 9 warga tempatan terlibat dengan kumpulan Daesh ditahan

Sembilan lelaki warga tempatan ditahan selepas disyaki terlibat dalam kegiatan militan Daesh menjadikan jumlah keseluruhan pengikut kumpulan itu yang diberkas Bahagian Counter Terrorism Cawangan Khas Bukit Aman mencecah 294 orang.

Menurut Ketua Polis Negara, Tan Sri Khalid Abu Bakar, beberapa serbuan yang dijalankan sejak 15 hingga 21 Mac lalu berjaya menahan sembilan suspek berusia lingkungan 20 hingga 46 tahun di sekitar Selangor, Perak, Kedah, Kelantan dan Johor.

Suspek terbabit mengaku terlibat dalam aktiviti penyaluran dana kepada Muhammad Wanndy Mohamed Jedi, rakyat Malaysia yang menyertai kumpulan pengganas di Syria sejak tahun 2015.


Berita Tempatan Yang Perlu Anda Tahu Sebelum Keluar Pejabat Hari Ini (N.39)

1. Malaysia berusaha bawa pulang 3 lagi mangsa culik Abu Sayyaf

Selepas berjaya membawa pulang 2 daripada 5 mangsa culik kumpulan pengganas Filipina, Abu Sayyaf pada 18 Julai tahun lepas, kini pihak berkuasa Malaysia sedang berusaha membawa pulang 3 lagi mangsa kembali ke tanah air.

Komander Kawasan Keselamatan Khas Pantai Timur Sabah (Esscom), Datuk Wan Abd Bari Wan Abd Khalid berkata ketiga-tiga mangsa itu Jumadil Rahim, 24, Mohd Ridzuan Ismail, 33, dan Fandy Bakran, 27.

2. ” Kami diseksa seperti hamba abdi ” Luahan mangsa culik

Mangsa culik kumplan pengganas Abu Sayyaf menceritakan kembali detik-detik cemas ketika berada dalam tahanan kumpulan jahat tersebut. Tonton video di bawah ketika beliau ditemui di kediaman Perdana Menteri.

3. JPV sahkan telur dan ayam daging di pasaran selamat bebas H5N1

Susulan virus H5N1 yang menjadi kebimbangan pengguna seluruh negara, Jabatan Perkhidmatan Veterinar (JPV) menjelaskan telur dan ayam pedaging yang dikeluarkan oleh penternak di negeri bebas daripada virus tersebut.

Sehubungan itu, telur dan daging ayam di pasaran adalah selamat dimakan, menurut JPV dalam kenyataan hari ini.

4. Pelajar lelaki tingkatan 4 jual Syabu

KUCHING – Usia baru 16 tahun tetapi sudah buat jenayah mengedar dadah. Itulah kisah seorang pelajar lelaki tingkatan empat di sebuah sekolah menengah di sini yang ditangkap bersama 224 gram dadah jenis syabu.

Remaja itu diberkas di sebuah rumah kosong di Jalan Astana di sini pada pukul 3 petang semalam.

Ketua Polis Daerah Kuching, Asisten Komisioner Abang Ahmad Abang Julai berkata, serbuan di rumah yang disyaki dijadikan markas membungkus sebelum mengedar dadah itu dilakukan hasil risikan dan maklumat awam.

5. Guru ‘anti kerajaan’ dinasihatkan berhenti daripada perkhidmatan

Guru yang aktif dalam mempromosi pembangkang dan asyik memburukkan kerajaan dinasihatkan berhenti daripada perkhidmatan.

Menteri Pendidikan, Datuk Seri Mahdzir Khalid berkata, setiap kakitangan awam sepatutnya sedar bahawa mereka terikat dengan peraturan yang ditetapkan dalam Perintah Am dan tindakan mengkritik hingga berbaur fitnah tidak sepatutnya berlaku


Berita Tempatan Yang Ada Perlu Tahu Sebelum Keluar Pejabat Hari Ini (N.40)

Sebanyak 16 kenderaan rosak selepas terkena api dipercayai berpunca daripada bahan kimia  yang terdapat di dalam longkang di luar kawasan sebuah kilang plastik di Kawasan Perindustrian Ayer Keroh di sini, hari ini.

Dalam kejadian kira-kira jam 1.30 petang kesemua kenderaan itu mencair dari bahagian bawah selepas terkena api di dalam longkang yang mengandungi cecair dipercayai jenis solvent.

Difahamkan, cecair bersifat peluntur itu adalah  lebihan limpahan dari tangki simpanan bahan kimia di bawah tanah milik kilang terbabit yang kemudian mengalir ke dalam longkang sepanjang 61 meter.

2. Rakyat Malaysia kena penjara di Singapura

Seorang lelaki warga Malaysia berusia 26 tahun didapati bersalah kerana terlibat dalam perniagaan membawa keluar pesalah imigresen dari Singapura menerusi Pusat Pemeriksaan Woodlands.

Lembaga Imigresen dan Pusat Pemeriksaan (ICA) dalam satu kenyataan hari ini berkata, Chee Tian Hao dijatuhi hukuman dua tahun penjara dan tiga sebatan pada 23 Mac lepas kerana cuba menyeludup keluar Md Islam Md Haris Madbar, seorang warga Bangladesh berusia 32 tahun yang tinggal lebih masa.

Md Islam ditemui disembunyikan di bahagian lantai tempat duduk belakang di dalam sebuah kereta yang didaftarkan di Malaysia.Kenderaan terbabit telah ditahan dan akan dirampas. Susulan tangkapan Chee dan Md Islam, pegawai ICA menjalankan siasatan lanjut berhubung kes itu dan mendapati bahawa seorang lagi lelaki warga Malaysia terlibat dalam urusan pelepasan haram itu.

3. MARA peruntuk RM2 bilion biaya 68,000 pelajar tahun ini

Persidangan Dewan Rakyat hari ini diberitahu Majlis Amanah Rakyat (MARA) memperuntukkan RM2 bilion tahun ini untuk membiayai 68,000 pelajar tajaannya termasuk 20,000 pelajar baharu.

Timbalan Menteri Kemajuan Luar Bandar dan Wilayah Datuk Ahmad Jazlan Yaakub berkata penajaan itu diberikan kepada pelajar mengikut kategori kelayakan pendapatan ibu bapa masing-masing.

4. Tempoh tunggu haji dipendekkan kepada 89 tahun daripada 102 tahun

Tempoh menunggu untuk menunaikan haji bagi rakyat Malaysia kini menjadi 89 tahun iaitu dipendekkan 13 tahun berikutan penambahan kuota haji kepada 30,200 orang tahun ini berbanding 27,900 orang sebelum ini.

Menteri di Jabatan Perdana Menteri, Datuk Seri Jamil Khir Baharom berkata, tempoh menunggu kepada 2.5 juta pendeposit Lembaga Tabung Haji (Tabung Haji) sebelum ini adalah 102 tahun.

“Kita mempunyai keseluruhan pendeposit Tabung Haji lebih sembilan juta orang dan kira-kira 2.5 juta pendeposit telah tersenarai untuk pergi haji,” katanya.

5. Harga terkini petrol dan diesel akan diumum bermula besok

Bermula esok, rakyat Malaysia akan menyaksikan harga bahan api di pam minyak ditetapkan setiap minggu, bukan lagi setiap bulan seperti yang dilaksanakan sejak Disember 2014.

Dengan itu, pelarasan harga bahan api, iaitu petrol dan diesel, akan diumumkan pada tengah malam setiap Rabu dan harga itu akan berkuatkuasa pada Khamis. Bagi pengguna, ini bermakna harga runcit bahan api di pam akan kekal sama atau berubah setiap Khamis.

Kaedah penetapan harga mingguan itu dikatakan perlu dalam menambah baik pelaksanaan pengapungan terkawal secara bulanan sebelum ini khasnya memandangkan harga minyak dunia berubah setiap hari. Oleh itu perubahan harga setiap bulan itu kemungkinan tidak menunjukkan harga sebenar kepada pengguna.


Berita Tempatan Yang Anda Perlu Tahu Malam Ini (N.41)

1. Rosmah gembira dan sokong RUU, kesalahan seksual terhadap kanak-kanak

Isteri Perdana Menteri Datin Seri Rosmah Mansor merakamkan penghargaan dan terima kasih kepada semua anggota Parlimen yang memberi sokongan terhadap Rang Undang-Undang (RUU) Kesalahan-Kesalahan Seksual Terhadap Kanak-Kanak 2017.

Rosmah yang juga Penaung Program Permata Negara (Permata) berharap agar RUU itu dapat diluluskan dan dipercepat untuk diguna pakai bagi menghindari kejadian yang tidak diingini berlaku dalam kalangan kanak-kanak.

2. Dego Ride, Malaysia contohi negara maju

Malaysia akan mencontohi Tokyo, Singapura, London dan New York yang tidak menggunakan operasi teksi motosikal di bandar mereka. Timbalan Menteri Pengangkutan Datuk Ab Aziz Kaprawi berkata langkah ini diambil bagi memastikan keselamatan pengguna jalan raya.

Menjawab persoalan mengapa kenapa Ride tidak dibenarkan beroperasi di negara ini biarpun negara jiran seperti Thailand dan Indonesia menggunakan perkhidmatan itu, kajian Institut Penyelidikan Keselamatan Jalan Raya Malaysia (MIROS) menerangkan terdapat risiko pengguna motosikal terlibat dalam kemalangan maut dan kemalangan yang mengakibatkan cedera parah adalah 42.5 kali lebih tinggi berbanding bas dan 16 kali lebih tinggi berbanding kereta.

Hari ini, sejarah baharu tercipta apabila kerajaan melaksanakan kaedah penetapan harga bahan api secara mingguan, bagi menggantikan mekanisme secara bulanan yang diguna pakai sebelum ini. Pengumuman penetapan harga petrol dan diesel secara mingguan itu ialah pada setiap hari Rabu dan harga akan berkuat kuasa pada jam 12.01 tengah malam pada hari berikutnya, iaitu Khamis.

Kaedah yang digunakan oleh kerajaan bagi menetapkan harga bahan api, bergantung kepada beberapa faktor seperti Mekanisme Penetapan Harga Minyak (APM), kadar pertukaran mata wang ringgit kepada dolar Amerika Syarikat (AS) serta kesan pembatalan subsidi petrol dan diesel oleh kerajaan.

Walau bagaimanapun, pelaksanaan kaedah ini menimbulkan kebimbangan daripada beberapa pihak yang melihat, mekanisme berkenaan akan menyebabkan stesen minyak yang mempunyai sumber kewangan kecil tidak mampu bersaing dengan stesen minyak yang memiliki sumber kewangan besar.

Seorang pemimpin politik di Johor yang bergelar Datuk dihadapkan ke Mahkamah Majistret di sini semalam atas pertuduhan mengambil dadah pada tahun lalu.

Tertuduh, Mohamed Mustafa Abdul Kadir, 57, yang merupakan Naib Ketua UMNO Bahagian Bakri, Muar bagaimanapun mengaku tidak bersalah sebaik pertuduhan dibacakan oleh jurubahasa di hadapan Majistret Mohd. Firdaus Saleh.

Mengikut pertuduhan, tertuduh didakwa memberikan dadah jenis methamphetamine kepada diri sendiri kira-kira pukul 6 petang di Cawangan Narkotik Ibu Pejabat Polis Kontinjen (IPK) Melaka pada 1 Ogos tahun lalu.

Bagi kesalahan itu, dia didakwa mengikut Seksyen 15(1)(a) Akta Dadah Berbahaya 1952 dan boleh dihukum di bawah Seksyen 15(1)(b) dibaca bersama Seksyen 38B akta yang sama.

5. Valet Doa akhirnya diarah berhenti beroperasi

Laman Facebook Valet Doa yang menawarkan perkhidmatan kiriman doa untuk dibacakan di Makkah diarah menghenti operasi mereka oleh Jabatan Agama Islam Selangor (JAIS) dan Jabatan Mufti Selangor.

Dalam pada itu, umat Islam di negara ini turut disaran supaya memberi maklumat kepada Jabatan Agama Islam negeri dan JAKIM sekiranya terdapat kemusykilan terhadap sesuatu isu berkaitan agama bagi tindakan lanjut.


Berita Tempatan Yang Anda Perlu Tahu Sebelum Keluar Pejabat Hari Ini (N.42)

1. AirAsia dan AirAsia X tawar promosi selama 3 hari

Buat anda yang ingin memburu tiket penerbangan murah, pihak AirAsia dan AirAsia X kini sedang menawarkan promosi ke semua destinasi bermula dari RM499 sahaja. Kempen promosi ini berlangsung selama 3 hari bermula hari ini sah sehingga 2 April.

2. Mangsa banjir di Melaka semakin meningkat

Biarpun hujan telah berhenti sejak semalam, namun jumlah mangsa banjir terus meningkat daripada 54 orang petang semalam, kepada 210 orang mangsa di daerah Alor Gajah pada hari ini.

Sekretariat Jawatankuasa Pengurus Bencana Negeri, Leftenan Kol (PA) Effendy Ali, berkata, jumlah itu melibatkan 30 keluarga dari dua buah Dun termasuk Dun Rembia dan Dun Durian Tunggal dengan penambahan tiga lagi Pusat Pemindahan Bencana dibuka iaitu di Balai Raya dan Masjid Kampung Panchor, Durian Tunggal, Bilik Bacaan Taman Sri Bayu 2 dan Sekolah Kebangsaan (SK) Sungai Petai yang telah dibuka sejak semalam.

3. Mati ketika mandi di Pulau Perhentian

Niat seorang remaja untuk menghabiskan percutian hujung minggu bersama lapan rakannya berakhir tragedi apabila dia lemas ketika sedang mandi di Pulau Perhentian Kecil petang semalam.

Menurut laporan, mangsa berasal dari Kampung Bukit Kuang, Kemaman datang ke pulau tersebut dan menginap di sebuah chalet di Pasir Panjang. Lemas adalah punca kematian.

4. 9 rakyat Malaysia tahanan Korea Utara selamat pulang ke tanah air

Kesemua sembilan rakyat Malaysia yang ditahan kerajaan Korea Utara sejak 7 Mac lalu dibenarkan meninggalkan negara republik itu semalam dan dibawa pulang ke tanah air  menggunakan pesawat khas dari Pyongyang.

Mereka terdiri daripada Noor Saaidah Jamaluddin, 29, (Pembantu Peribadi Duta Besar), suaminya Mohd. Radzuan Othman, 29, serta bayi mereka Mohamad Radhiy berusia lapan bulan; S. Nirmala Malar Kodi, 45, (Pegawai Tadbir); Mohd Nor Azrin Md. Zain, 37, (Kaunselor), isterinya, Iza Karmila Ramli, 35, serta tiga anak mereka iaitu Annur Zulaikha, 6, Aynur Zhafirah, 5, dan Ayscha Zinnirah, 3.

5. Power Rangers bunuh rakan terima hukuman penjara

Pelakon yang pernah terkenal kerana menjayakan watak salah seorang pahlawan dalam siri televisyen Power Rangers dihukum penjara selama enam tahun pada Khamis, selepas mengaku bersalah menikam rakan serumahnya dengan pedang hingga maut.

Mahkamah California menjatuhkan hukuman berkenaan ke atas Ricardo Medina, 38, setelah pelakon itu pada awal bulan ini mengaku bersalah atas tuduhan menyebabkan kematian dalam insiden perbalahan pada 31 Januari 2015.